4.  การประกอบธุรกิจ

    1.  ลักษณะผลิตภัณฑ์และบริการ

ธุรกิจของ เอ็ม เอฟ อี ซี สามารถแบ่งออกเป็น 3 กลุ่ม ได้แก่
ธุรกิจบริการให้คำปรึกษาและพัฒนางานด้านเทคโนโลยีสารสนเทศ (IT Professional
Services) ธุรกิจพัฒนาและวางระบบ (System Integration)
และธุรกิจบริการด้านการบำรุงรักษา (Maintenance Service) โดยมีรายละเอียดดังนี้

1.  ธุรกิจบริการให้คำปรึกษาและพัฒนางานด้านเทคโนโลยีสารสนเทศ (Consulting and IT
    Professional Services)

บริษัทประกอบธุรกิจให้คำปรึกษาและพัฒนางานด้านเทคโนโลยีสารสนเทศแบบครบวงจร
เพื่อวิเคราะห์ และออกแบบระบบที่สอดคล้อง
และสำหรับตอบสนองความต้องการในการใช้งานของลูกค้า (Solution Provider) เช่น
การนำเทคโนโลยีสารสนเทศมาประยุกต์ใช้ในด้านการพาณิชย์ (E-Commerce)
เพื่อช่วยให้ลูกค้าสามารถสร้างข้อได้เปรียบในการแข่งขัน
หรือการเก็บรวบรวมข้อมูลทางธุรกิจเพื่อนำมาประมวลผลประกอบการตัดสินใจทางธุรกิจ
โดยบริษัทจะทำงานอย่างใกล้ชิดกับลูกค้าเพื่อศึกษาถึงลักษณะการประกอบการ กลยุทธ์ทางธุรกิจ
ความต้องการในการใช้งาน อุปกรณ์หรือระบบคอมพิวเตอร์และเครือข่ายที่ลูกค้ามีอยู่
วิเคราะห์และนำเสนอรายงานสรุปคำแนะนำ
ขั้นตอนหรือแผนการดำเนินงานโดยละเอียดและดำเนินการพัฒนาระบบเพื่อให้สามารถบรรลุวัตถุประสงค์ของลูกค้า

บริษัทได้แบ่งสายงานบริการให้คำปรึกษาและพัฒนางานออกเป็น 12 กลุ่ม
ตามลักษณะของเทคโนโลยีที่ให้บริการ (Technology Practice) ดังนี้

1.  ระบบคลังข้อมูลและธุรกิจอัจฉริยะ (Data Warehouse and Business
    Intelligence)   ให้บริการออกแบบให้คำปรึกษาการจัดเก็บข้อมูล
    คัดเลือกและกลั่นกรองข้อมูล รวมทั้งการนำข้อมูลจากคลังข้อมูล
    เพื่อประมวลผล/ปรับแต่ง/วิเคราะห์ นำเสนอประกอบการตัดสินใจทางธุรกิจ เช่น
    การสืบค้นข้อมูลหรือรายงานจากข้อมูลในอดีตย้อนหลัง 5 ปี
    เพื่อวิเคราะห์ความเป็นไปได้ในเชิงธุรกิจหรือสนับสนุนการวางแผนทางธุรกิจในอนาคต

2.  บริการจัดระเบียบและทำความสะอาดข้อมูล (Data Cleaning System/Service)

เป็นการนำข้อมูล หลากหลายจากฐานข้อมูลหลายประเภท
ตรวจสอบความผิดพลาดและจัดรูปแบบข้อมูล (detection/matching)
ทำการแก้ไขข้อมูลสำคัญเหล่านั้นให้ถูกต้องตามมาตรฐาน (Cleaning/Standard)
เพื่อยกระดับข้อมูลให้มีคุณภาพสูงสุด
โดยใช้เครื่องมือเทคโนโลยีที่พัฒนาให้สอดคล้องกับเทคนิคในการทำความสะอาดข้อมูล
สามารถตรวจสอบอักขระภาษาไทยได้อย่างถูกต้อง เช่น เทคนิค Hidden Markov Model
(การตรวจสอบโครงสร้างของข้อมูล) เทคนิค Ontology-based
(การตรวจสอบความซ้ำซ้อนของข้อมูล) เทคนิค Rule-based
(การกำหนดเงื่อนไขในตรวจสอบและแก้ไขข้อมูล) สามารถให้บริการการทำความสะอาดข้อมูลแบบอัตโนมัติจากฐานข้อมูลภายในองค์กร
ผลลัพธ์ที่ได้สามารถก่อให้เกิดการต่อยอดการใช้ข้อมูลในการจัดทำระบบคลังข้อมูล
และระบบการรายงานผลการดำเนินงานกับธุรกิจได้รวดเร็วแม่นยำถูกต้องมีประสิทธิภาพ

3.  ไอพีโฟนแอ็พพลิเคชั่น (IP Phone Application)

เป็นแอพพลิเคชั่นที่พัฒนาขึ้นเพื่อใช้ติดต่อสื่อสารระหว่างเว็บเซิร์ฟเวอร์และไอพีโฟน
สำหรับเรียกข้อมูล และเนื้อหาต่าง ๆ
ให้ปรากฏบนหน้าจอของโทรศัพท์ไอพีเสมือนเป็นเครื่องพีซีเครื่องหนึ่ง
โดยใช้โครงข่ายข้อมูลอัจฉริยะและ อินเทอร์เน็ตโพโตคอล หรือไอพี
ในการรองรับการสื่อสารด้านข้อมูลทั้งภาพและเสียง รวมถึงสัญญาณโทรศัพท์ที่มีอยู่เดิม
ทั้งนี้การสื่อสารผ่านไอพี ยังสามารถลดค่าใช้จ่ายจากการโทรศัพท์ทางไกล
ซึ่งในอดีตการโทรออกทุกสาย ต้องใช้การสื่อสารผ่านโครงข่ายโทรศัพท์สาธารณะ แต่
ด้วยความสามารถของไอพีโฟน การติดต่อสื่อสารผ่านไอพีจะประหยัดค่าใช้จ่ายได้มาก
นอกจากนี้รูปแบบการใช้งานโทรศัพท์ไอพีสามารถถูกปรับแต่งให้ใช้งานได้หลากหลายรูปแบบ
และรองรับการทำงานของแอพพลิเคชั่นต่างๆ ทั้งบริการสำหรับเชื่อมต่อข้อมูลทางการเงิน และ
ข่าวสารทางธุรกิจโดยนำมาแสดงผลบนหน้าจอไอพีโฟนในรูปแบบที่เข้าใจง่าย
ช่วยประหยัดเวลาในการรับรู้ข่าวสารข้อมูล
รวมทั้งบริการที่ทำให้การทำงานในออฟฟิศคล่องตัวมากขึ้น เช่น
บริการค้นหาเบอร์โทรศัพท์สำหรับองค์การ บริการจองห้องประชุม
นอกจากนี้ยังมีแอพพลิเคชั่นที่ออกแบบมาเฉพาะสำหรับแต่ละธุรกิจ เช่น ธุรกิจโรงพยาบาล
ธุรกิจโรงแรม และ ธุรกิจการศึกษา เป็นต้น บริการบนไอพีโฟน
สามารถพัฒนาต่อยอดเพิ่มได้ตามความต้องการและความจำเป็นในการติดต่อสื่อสารระหว่างองค์กรเพื่อเพิ่มประสิทธิภาพในการปฏิบัติงานและการติดต่อสื่อสารอย่างอิสระในโลกยุคไซเบอร์

4.  โมบายแพลทฟอร์มโซลูชั่น (Mobile Platform Solution)

เป็นแอพพลิเคชั่นที่ให้บริการผ่านเครือข่ายโทรศัพท์เคลื่อนที่
โดยแอพพลิเคชั่นที่ให้บริการนั้นจะมีทั้งแอพพลิเคชั่นที่แต่เดิมสามารถให้บริการผ่านระบบอินเตอร์เน็ตบนคอมพิวเตอร์ส่วนบุคคล
เช่น การให้บริการการทำธุรกรรมทางการเงินของธนาคาร การตรวจสอบตารางภาพยนต์
การจองบัตรชมภาพยนต์ การตรวจสอบตารางสายการบิน การส่งผ่านข้อมูลข่าวสาร
การตรวจสอบสภาพการจราจร
และแอพพลิเคชั่นที่ต้องอาศัยขีดความสามารถของโทรศัพท์เคลื่อนที่เอง เช่น Location Based
Service
ที่ใช้ความสามารถของโทรศัพท์เคลื่อนที่ในปัจจุบันโทรศัพท์เคลื่อนที่มีความสามารถใกล้เคียงคอมพิวเตอร์มากขึ้นเรื่อยๆรวมทั้งความสามารถในการเชื่อมต่ออินเตอร์เน็ตที่สามารถทำได้อย่างง่ายดายและมีความเร็วสูง
โทรศัพท์เคลื่อนที่จึงนับเป็นช่องทางใหม่ที่สามารถให้บริการการใช้บริการต่างๆที่สามารถอำนวยความสะดวกสบายแก่ลูกค้า
และเป็นช่องทางที่มีแนวโน้มที่จะได้รับการตอบรับและความนิยมมากขึ้นเรื่อยๆ
ประกอบกับความสามารถในการรักษาความปลอดภัยที่ได้รับการความไว้วางใจว่ามีความปลอดภัยสูงและการรองรับการให้บริการบน
Platform ที่หลากหลาย เช่น แอพพลิเคชั่นบน SIM ด้วย SIM Application Toolkit
Standard แอพพลิเคชั่นบนเทคโนโลยี WAP แอพพลิเคชั่นบน Windows Mobile, iPhone,
Blackberry และ Smart Phone อื่นๆ ทำให้ Mobile Platform Solution
สามารถช่วยสร้างความได้เปรียบในการแข่งขันทางธุรกิจให้แก่ผู้ประกอบการได้เป็นอย่างดี
นอกจากนี้การสร้างสรรค์แอพพลิเคชั่นที่สามารถให้บริการบนโทรศัพท์เคลื่อนที่เพื่อสร้างความสะดวกสบายจะยังสามารถต่อยอดในอนาคตได้อีกตราบเท่าที่ขีดความสามารถของโทรศัพท์เคลื่อนที่ยังไม่หยุดพัฒนา
และรูปแบบธุรกิจที่เกิดขึ้นใหม่ในอนาคต

5.  เว็บแอ็พพลิเคชั่น (Web Application)
    การบริการออกแบบและพัฒนาโปรแกรมประยุกต์เพื่อการใช้ประโยชน์ในเชิงพาณิชย์อิเล็กทรอนิกส์
    (E-Commerce)
    รวมถึงการใช้งานสนับสนุนระบบงานภายในขององค์กรต่างๆผ่านระบบเครือข่ายคอมพิวเตอร์ภายในขององค์กร(Intranet)
    และอินเทอร์เน็ต ทั้งระหว่างธุรกิจกับธุรกิจ (Business to Business, B2B)
    และระหว่างธุรกิจกับลูกค้า (Business to Customer, B2C)
    รวมทั้งการใช้พาณิชย์อิเล็กทรอนิกส์ในภาครัฐ เพื่อให้บริการประชาชน
    และประสานงานระหว่างหน่วยงาน   เช่น  การขอใบเสนอราคา  การสั่งซื้อสินค้า  
    หรือการชำระค่าบริการผ่านทางเครือข่าย อินเทอร์เน็ต การใช้บริการ
    และการชำระค่าธรรมเนียมกับภาครัฐ เป็นต้น

โดยในปัจจุบันรูปแบบและวิธีการในการพัฒนาระบบได้เพิ่มขีดความสามารถมากขึ้น
ทำให้การออกแบบทำได้รวดเร็ว ลูกค้าสามารถเข้าใจภาพระบบที่เสร็จสมบูรณ์ได้จากแบบจำลอง
(Prototype) ทำให้การพัฒนาระบบมีความแม่นยำสูง
นอกจากนี้เครื่องมือที่ช่วยในการพัฒนาระบบยังได้มีวิวัฒนาการอย่างต่อเนื่อง
ทำให้การเขียนโปรแกรมในโครงการใหม่ไม่ต้องเริ่มต้นจากงานวางรากฐานระบบในทุกๆครั้งเนื่องจากวิธีการออกแบบระบบที่เน้นการนำกลับมาใช้ใหม่
(Reuse) และเทคโนโลยีของเครื่องมือพัฒนาที่ทันสมัย
จึงทำให้การนำกลับมาใช้ใหม่ทำได้ง่ายและรวดเร็ว
ทำให้ลดเวลาและประหยัดค่าใช้จ่ายการพัฒนาได้มากขึ้น 

6.  ระบบช่วยบริหารจัดการระบบคอมพิวเตอร์และเครือข่ายสารสนเทศ (Service Level
    Management and Business Service Management)

เป็นการจัดหาและบริการพัฒนาระบบเพื่อช่วยในการตรวจสอบ    บริหารจัดการระบบคอมพิวเตอร์
และเครือข่ายสารสนเทศของลูกค้าให้มีเสถียรภาพ  
โดยระบบดังกล่าวจะช่วยตรวจสอบและแจ้งเตือนถึงปัญหาที่อาจเกิดขึ้นหรือเมื่อเกิดข้อผิดพลาดในการปฏิบัติงาน
เพื่อให้ลูกค้าสามารถป้องกันหรือแก้ไขปัญหาได้อย่างรวดเร็วและทันการณ์
อีกทั้งยังช่วยให้ลูกค้าสามารถวางแผนปรับปรุงหรือขยายประสิทธิภาพของระบบที่มีอยู่เพื่อให้สอดคล้องกับความต้องการทางธุรกิจที่เปลี่ยนไป
เช่น โดยปกติธุรกิจบริการที่มีการให้บริการทางด้านไอทีตลอดเวลา (24x7)
หรือถ้ามีการล่มของระบบแม้แต่วินาทีก็อาจจะเกิดความเสียหายทางด้านการเงินจำนวนมาก
หรือธุรกิจที่มีการประกันระยะเวลาในการให้บริการหรือตอบสนองความต้องการของลูกค้าภายในระยะเวลาที่จำกัด
จำเป็นที่จะต้องรักษาความเชื่อมั่นและมาตรฐานการบริการตามนั้น
รวมถึงจะต้องมีระบบที่คอยตรวจสอบการทำงานหรือประสิทธิภาพของระบบไอทีที่หลากหลายและซับซ้อนเป็นอย่างดี
เพื่อแจ้งเตือนหรือแนะนำวิธีการปรับปรุงระบบใดระบบหนึ่งหรือทั้งหมดของระบบไอทีในองค์กร 
เพื่อรักษาความเชื่อมั่นและมาตรฐานการให้บริการให้ดียิ่งขึ้น

7.  การบริหารจัดการข้อมูลผู้ใช้งานระบบ (IDM-Identity Management)
    เป็นระบบที่ช่วยบริหารจัดการความปลอดภัยของทรัพยากรต่างๆ เช่น ข้อมูล,
    ทรัพย์สินทางปัญญา, ความลับทางธุรกิจ ผ่านการระบุตัวตนของบุคคล/ผู้ใช้ภายในองค์กร
    โดยทำงานภายใต้การจัดการ 3 ส่วน คือ 1) Authentication เพื่อตรวจสอบผู้ใช้
    (User) และมั่นใจว่าคือผู้ใช้ตัวจริง 2) Authorization เพื่อทราบสิทธิ์เข้าใช้โปรแกรม,
    ข้อมูล, ระบบหรือทรัพยากรต่างๆ 3) Profile ข้อมูลต่างๆ ที่ระบุความเป็นตัวตนของผู้ใช้
    ซึ่งสามารถบริหารจัดการได้อย่างครบวงจร คือตั้งแต่เริ่มทำงานวันแรก,
    การร้องขอ/การให้สิทธิ์ต่างๆ, การแก้ไข/การเปลี่ยนแปลงสิทธิ์และข้อมูล
    จนถึงสิ้นสุดการว่าจ้าง ซึ่งทั้งหมดนี้ช่วยให้องค์กรสามารถลดความเสี่ยงจากบุคลากรภายใน
    เช่น การฉ้อโกง, โจรกรรม, ความผิดพลาดโดยไม่ได้ตั้งใจ
    ทั้งยังช่วยลดค่าใช้จ่ายและทำให้กระบวนการจัดการผู้ใช้เป็นไปโดยอัตโนมัติ
    นอกจากนี้ยังสามารถตรวจสอบตามระเบียบมาตรฐานสากลต่างๆ (Regulation &
    Compliance) เช่น ISO 27001, Sarbanes-Oxley และ Basel II เป็นต้น

8.  ระบบจัดการเนื้อหาและจัดเก็บเอกสาร (ECM-Enterprise Content Management)

เป็นระบบจัดการเนื้อหา (Content) ต่างๆ ขององค์กร ที่ครอบคลุมทั้งที่เป็นเอกสาร
(Document), อีเมล์, ภาพถ่าย, ภาพเอกสาร, งานออกแบบ, สัญญา, วิดีโอ, เนื้อหาในเว็บ,
ฟิล์ม, เพลง, สื่อโฆษณา, สื่อการสอน และเสียงบรรยาย เป็นต้น
โดยจัดการการไหลเวียนเนื้อหาต่างๆ (Workflow) ตามกระบวนการทางธุรกิจได้อย่างถูกต้อง,
ปลอดภัย, รวดเร็วและเป็นอัตโนมัติ ตั้งแต่นำเข้า, จัดสิทธิ์, ส่งต่อ, ตรวจทาน, อนุมัติ, ส่งคืน,
เผยแพร่ผ่านช่องทางต่างๆ ขององค์กร เช่น อินเตอร์เน็ต อินทราเน็ต
จนถึงการจัดเก็บแบบรวมศูนย์ ผลลัพธ์นอกจากความคล่องตัวในการทำงานแล้ว
การรวมข้อมูลที่ไร้โครงสร้าง (Unstructured Data) ไว้ที่เดียวกัน
เป็นทั้งการปกป้องทรัพย์สินทางปัญญาขององค์กร, ลดต้นทุนหน่วยจัดเก็บข้อมูล (Storage),
เป็นการนำเนื้อหามาใช้อย่างมีคุณค่าสูงสุด
จนถึงความพึงพอใจของทีมงานและประสบการณ์ที่ดีของลูกค้าหรือคู่ค้า

9.  ระบบรักษาความปลอดภัยของข้อมูลภายในองค์กร (Information Security)

เนื่องจากปัจจุบันได้มีการคุกคามความปลอดภัยของข้อมูลบนเครือข่าย (Network)
ที่เกิดขึ้นทั้งภายในและนอกองค์กรในรูปแบบต่างๆ เช่น ไวรัสคอมพิวเตอร์, Hacker, Network
Attach
อีกทั้งรูปแบบการคุกคามความปลอดภัยของข้อมูลยังได้มีการเปลี่ยนแปลงและพัฒนารูปแบบการโจมตีได้ย่างรวดเร็ว
ดังนั้น
หากองค์กรไม่ให้ความสำคัญและเตรียมการรองรับอย่างมีแบบแผนอาจก่อให้เกิดความเสียหายต่อองค์กรที่มิอาจประเมินค่าได้
Information Security
จึงเข้ามามีบทบาทสำคัญต่อองค์กรในการสร้างระบบรักษาความปลอดภัยของข้อมูลภายใน
ซึ่งเป็นส่วนของการรักษาความปลอดภัยข้อมูล เพื่อให้คงไว้ซึ่งชั้นความลับของข้อมูล
รวมทั้งควบคุมและจัดการการเผยแพร่ข้อมูลว่าส่วนใดของข้อมูลที่ต้องเผยแพร่ต่อบุคคลกลุ่มใด MFEC
จึงมีความโดดเด่นในการวิเคราะห์ตรวจสอบจากความคิดสามด้านคือ 1)
เป็นการคิดอย่างผู้ตรวจสอบระบบเพื่อค้นหาตามที่ Vendor โดยทั่วไปทำ 2)
เป็นการคิดอย่างผู้บุกรุกหรือที่มักเรียกขานว่า Hacker คือการคิดเฉกเช่นเราเป็นเสมือนผู้บุกรุก
หากว่าได้เข้าในระบบและจะต้องการสิ่งใด หรือกระทำการบางอย่างที่เฉพาะเจาะจงกับเครื่องนั้นๆ
และ 3) เป็นการคิดอย่างผู้ป้องกันระบบ
คือด้วยทุกวิธีการในการทำงานและแก้ไขทุกหนทางที่ผู้บุกรุกใช้เพื่อเข้ายึดครองระบบ
โดยมีกระบวนการ 4 กระบวนการ ได้แก่ Risk Assessment (RA), Vulnerability
Assessment (VA), Penetration Test (PT) และ Hardening (HD)

10. Network Communications: ระบบเครือข่ายและการสื่อสาร

ระบบเครือข่ายและการสื่อสารนับเป็นส่วนที่สำคัญที่สุดส่วนหนึ่งของระบบ IT
ในปัจจุบันที่จะทำให้การรับส่งและสื่อสารข้อมูลระหว่างระบบเป็นไปอย่างมีประสิทธิภาพสูงสุด
ทางบริษัทมีผู้เชี่ยวชาญที่จะให้คำปรึกษา ออกแบบ
ติดตั้งและดูแลระบบเครือข่ายและการสื่อสารให้กับลูกค้า ซึ่งครอบคลุมในผลิตภัณฑ์ Cisco
ที่เป็นที่ยอมรับเป็นอย่างสูงในปัจจุบัน ในทุกๆด้านไม่ว่าจะเป็น ด้าน

-   Borderless Network เป็นอุปกรณ์หลักที่ใช้ในการสื่อสารในระบบเครือข่าย เช่น Switch
    หรือ Router

-   Collaboration
    ที่จะช่วยให้การสื่อสารต่างๆทั้งภายในและภายนอกองค์กรเป็นไปได้อย่างมีประสิทธิภาพสูงสุด
    เช่น IP Phone, Wireless Network, และ Tele-Presence

-   Virtualization
    ที่จะทำให้ลูกค้าใช้งานอุปกรณ์ที่เกี่ยวข้องกับระบบเครือข่ายได้อย่างมีประสิทธิภาพสูงสุด
    ซึ่งจะช่วยให้ลูกค้าสามารถลดค่าใช้จ่ายที่เกี่ยวข้องลงได้ เช่น Cisco MDS ที่รองรับการทำ
    FCoE ที่จะทำให้การเชื่อมต่อของระบบเครือข่ายของ Ethernet และ SAN
    ใช้งานได้บนสายเพียงเส้นเดียว

11. ระบบเครื่องแม่ข่ายและระบบเก็บข้อมูล (System and Storage)

ปัจจุบันระบบ IT มีส่วนสำคัญในทุกๆธุรกิจ
และในทุกๆระบบก็ยังจำเป็นต้องมีเครื่องแม่ข่ายและระบบเก็บข้อมูล
ทางบริษัทมีผู้เชี่ยวชาญที่จะให้คำปรึกษา ออกแบบ ติดตั้งและดูแล เครื่องแม่ข่ายและระบบเก็บข้อมูล
ให้กับลูกค้า เพื่อให้ลูกค้าสามารถใช้งานตามความต้องการ ถูกต้อง และมีประสิทธิภาพสูงสุด
ซึ่งครอบคลุมในผลิตภัณฑ์ที่เป็นที่ยอมรับเช่น Sun Microsystem, IBM, Cisco UCS, Hitachi
Data System, และ NetApp
รวมทั้งผลิตภัณฑ์เกี่ยวเนื่องที่จะช่วยเสริมการทำงานของระบบเครื่องแม่ข่ายและระบบเก็บข้อมูลเช่น
Symantec Volume Manager, Volume Replicator, File System
และนอกจากนี้ยังเชี่ยวชาญ ในด้าน Disaster Recover, Virtualization, และ
การสำรองและกู้คืนข้อมูล ที่จะช่วยให้ธุรกิจของลูกค้าดำเนินไปโดยไม่สะดุด
สามารถใช้ทรัพยากรของระบบได้อย่างมีประสิทธิภาพสูงสุด
และสามารถกู้คืนข้อมูลต่างๆได้ครบถ้วนแม้จะมีข้อผิดพลาดที่เกี่ยวกับข้อมูลเกิดขึ้น
นอกจากนี้บริษัทได้จัดให้มีทีมงานที่ช่วยพัฒนาเครื่องมือเสริมให้กับลูกค้า
ที่จะช่วยให้การทำงานของผู้ดูแลระบบของลูกค้าทำงานได้โดยสะดวกและง่ายขึ้น
โดยไม่คิดค่าใช้จ่ายเพิ่มเติมเช่น MFEC System Monitor, MFEC Performance Monitor,
MFEC Checkup

12. ระบบบริหารจัดการโครงสร้างพื้นฐานด้านแอพพลิเคชั่น

ในส่วนแอพพลิเคชั่นโครงสร้างพื้นฐานของระบบ IT
นั้นก็ถือว่าเป็นส่วนที่สำคัญอย่างยิ่งอีกส่วนหนึ่งที่จะมีผลกับ Performance
โดยรวมของระบบเพราะเป็นส่วนที่จะใช้ในการเก็บข้อมูลให้กับ Business Application
ให้สามารถนำข้อมูลไปใช้ประมวลผลได้อย่างเร็วและถูกต้องที่สุด
ทางบริษัทมีผู้เชี่ยวชาญที่จะให้คำปรึกษา ออกแบบ ติดตั้งและดูแล
ซึ่งจะครอบคลุมในผลิตภัณฑ์ที่เกี่ยวกับ ระบบ Database, Web Server, และ Application
Server เป็นหลัก โดยเฉพาะ Database บริษัทสามารถดูแลได้ทั้ง Oracle, MS SQL Server,
IBM DB2, และ MySQL โดยครอบคลุมตั้งแต่ ออกแบบ, ติดตั้ง, นำเข้าข้อมูล, Security
Hardening, Clustering, สำรองและกู้คืนข้อมูล, Performance Tuning, และ ทำ
Migration ระหว่าง databases ทั้งที่เป็น database ชนิดเดียวกันและคนละชนิด
โดยในส่วนของ Web และ Application Server บริษัทสามารถดูแลครอบคลุมในส่วนของ Sun
GlassFish, Oracle Fusions Middleware (BEA Web Logic), IBM WebSphere และ
Jboss

1.  ธุรกิจพัฒนาและวางระบบ (System Integration)

บริการออกแบบ จัดหา พัฒนา และติดตั้งระบบคอมพิวเตอร์และเครือข่ายสารสนเทศ เช่น
ระบบจัดเก็บข้อมูล ระบบรักษาความปลอดภัยของข้อมูล
ระบบเชื่อมต่อเครือข่ายภายในและนอกองค์กร (Intranet, LAN, WAN, Unified
Communication) และระบบซอฟต์แวร์บริหารจัดการและสารสนเทศ เป็นต้น

ขอบข่ายของงานประกอบด้วยการจัดหาอุปกรณ์ฮาร์ดแวร์ ซอฟต์แวร์
อุปกรณ์ต่อพ่วงและอุปกรณ์เครือข่าย จากแหล่งหรือผู้ผลิตต่างๆ ที่มาใช้งานร่วมกัน
โดยบริษัทมีหน้าที่ออกแบบ ดำเนินงานติดตั้ง พัฒนาซอฟต์แวร์หรือโปรแกรมซึ่งจะสามารถเชื่อม
และประสานงานอุปกรณ์ต่างๆ ให้ทำงานร่วมกัน รวมทั้งทดสอบ
ฝึกอบรมวิธีการใช้งานตลอดจนให้บริการหลังการขาย เพื่อให้ลูกค้าสามารถใช้งานตามความต้องการ
ถูกต้อง และมีประสิทธิภาพสูงสุด
ด้วยความร่วมมือจากพันธมิตรทางเทคโนโลยีหรือผู้ผลิตอุปกรณ์ฮาร์ดแวร์ ซอฟต์แวร์
และระบบเครือข่าย เช่น Sun Microsystem, Cisco System, Oracle, IBM Software,
Symantec เป็นต้น

ระยะเวลาเฉลี่ยในการดำเนินการแต่ละโครงการ
ทั้งในส่วนธุรกิจให้คำปรึกษาและพัฒนางานด้านเทคโนโลยีสารสนเทศและธุรกิจพัฒนาและวางระบบจะอยู่ที่ประมาณ
3-6 เดือน
โดยในช่วงเวลาที่ปริมาณงานของบริษัทมีจำนวนมากบริษัทอาจว่าจ้างบริษัทภายนอกที่มีความรู้ความสามารถ
ประสบการณ์ และคุณภาพเพื่อเข้ารับช่วงงานบางส่วนจากบริษัท (Subcontract) ทั้งนี้
การจ้างงานช่วงเป็นแนวทางปกติในการดำเนินธุรกิจของธุรกิจบริการด้านเทคโนโลยีสารสนเทศ
ซึ่งจะช่วยให้บริษัทสามารถบริหารจัดการบุคลากรให้สอดคล้องกับปริมาณงานและป้องกันความเสี่ยงจากการมีจำนวนบุคลากรมากเกินไป
งานที่ทำโดยผู้รับงานช่วงดังกล่าวจะต้องผ่านขั้นตอนการตรวจสอบของทีมงานฝ่ายตรวจสอบและรับประกันคุณภาพของบริษัทอย่างเข้มงวด
เพื่อให้มั่นใจว่าผลงานได้คุณภาพตามมาตรฐานของบริษัท
ในปัจจุบันบริษัทมีการว่าจ้างช่วงประมาณร้อยละ 1 ของต้นทุนขายและบริการของบริษัท

ตัวอย่างโครงการที่สำคัญในการให้คำปรึกษาพัฒนางานด้านเทคโนโลยีสารสนเทศ (IT
Professional Services) และบริการพัฒนาและวางระบบ (System Integration)

+----------------+-------------------------------+----------+---------+
| ชื่อโครงการลูกค้า  | ลักษณะงาน                      | ป        | มูลค่างาน |
|                |                               | ีที่แล้วเสร็จ |         |
|                |                               |          | (       |
|                |                               |          | ล้านบาท) |
+================+===============================+==========+=========+
| บมจ. แอดวานซ์   | งานบริการด้านการเขียนโปรแกรม     | 2552     | 215.00  |
| อินโฟร์ เซอร์วิส   | และงานบริการบำรุงรักษา           |          |         |
|                |                               |          | 77.96   |
|                | ขายสินค้าและอุปรณ์ Hardware,      |          |         |
|                | Software พร้อมติดตั้ง             |          |         |
+----------------+-------------------------------+----------+---------+
|                |                               |          |         |
+----------------+-------------------------------+----------+---------+
| บมจ.ทีโอที       | ขายสินค้าและอุปกรณ์ Hardware      | 2552     | 196.04  |
|                | Software พร้อมติดตั้ง             |          |         |
|                |                               |          | 14.66   |
|                | งานบริการด้านการ                |          |         |
|                | เขียนโปรแกมและงานบริการบำรุงรักษา |          |         |
+----------------+-------------------------------+----------+---------+
|                |                               |          |         |
+----------------+-------------------------------+----------+---------+
| พีทีที ไอซีที       | ขายสินค้าและอุปกรณ์ Hardware,     | 2552     | 195.39  |
| โซลูชั่นส์         | Software พร้อมติดตั้งโครงการ      |          |         |
|                | Energy Complex                |          | 4.03    |
|                |                               |          |         |
|                | งานบริการด้านการเ               |          |         |
|                | ขียนโปรแกรมและงานบริการบำรุงรักษา |          |         |
+----------------+-------------------------------+----------+---------+
| บมจ. โทเทิ่ล     | งานบริการด้านการเขียนโปรแกรม     | 2552     | 42.20   |
| แอ็คเซ็ส         | และงานบริการบำรุงรักษา           |          |         |
| คอมมูนิเคชั่น      |                               |          |         |
+----------------+-------------------------------+----------+---------+
|                | ขายสินค้าและอุปกรณ์ Hardware,     |          | 98.48   |
|                | Software พร้อมติดตั้ง             |          |         |
+----------------+-------------------------------+----------+---------+
| ธนา            | ขายสินค้าและอุปกรณ์ Hardware,     | 2552     | 92.37   |
| คารพัฒนาวิสาหิจขน | Software พร้อมติดตั้งโครงการ Core |          |         |
| าดกลางและขนาดย | Banking System                |          |         |
| ่อมแห่งประเทศไทย |                               |          |         |
+----------------+-------------------------------+----------+---------+
|                |                               |          |         |
+----------------+-------------------------------+----------+---------+
| ธนาคารออมสิน    | ขายสินค้าและอุปกรณ์ Hardware      | 2552     | 81.50   |
|                | Software พร้อมติดตั้ง             |          |         |
+----------------+-------------------------------+----------+---------+
| ก              | ขายสินค้าและอุปกรณ์ Hardware      | 2552     | 70.07   |
| ารไฟฟ้าส่วนภูมิภาค | พร้อมติดตั้ง และงานบริการบำรุงรักษา  |          |         |
+----------------+-------------------------------+----------+---------+
|                |                               |          |         |
+----------------+-------------------------------+----------+---------+
| การทางพิเ       | ขายสินค้าและอุปกรณ์ Hardware,     | 2552     | 66.65   |
| ศษแห่งประเทศไทย | Software พร้อมติดตั้งโครงการ EXAT |          |         |
+----------------+-------------------------------+----------+---------+
| บจ.กรุงไทย      | ขายสินค้าและอุปกรณ์ Hardware,     | 2552     | 64.42   |
| คอมพิวเตอร์      | Software                      |          |         |
| เซอร์วิสเซส      | และงานบริการด้านการเขียนโปรแกรม  |          |         |
+----------------+-------------------------------+----------+---------+
| สำนักงา         | ขายสินค้าและอุปกรณ์ Hardware      | 2552     | 60.42   |
| นเลขาธิการวุฒิสภา | พร้อมติดตั้ง                      |          |         |
+----------------+-------------------------------+----------+---------+

ภายหลังการพัฒนาและวางระบบบริษัทมีการให้บริการหลังการขาย
โดยจัดให้มีผู้เชี่ยวชาญทั้งในส่วนของฮาร์ดแวร์และซอฟต์แวร์ให้บริการตอบคำถาม
และแก้ปัญหาที่ลูกค้าอาจจะมีในการใช้งานจริงช่วงระยะเวลาประมาณ 1 ปี
ภายหลังระยะเวลาดังกล่าวลูกค้าสามารถว่าจ้างบริษัทเป็นผู้ดูแลต่อได้
โดยการซื้อบริการด้านการบำรุงรักษาในรูปแบบต่างๆ ของบริษัท

2.  ธุรกิจบริการด้านการบำรุงรักษา (Maintenance Service)

เป็นการให้บริการด้านการบำรุงรักษาและสนับสนุนทางเทคนิคสำหรับระบบคอมพิวเตอร์ขององค์กรโดยวิศวกรระบบที่มีความเชี่ยวชาญ
ทั้งในส่วนของฮาร์ดแวร์และซอฟต์แวร์
คอยให้บริการตอบคำถามและแก้ปัญหาเฉพาะหน้าซึ่งอาจเกิดขึ้นจากการใช้งานระบบคอมพิวเตอร์
ให้บริการตรวจสอบและบำรุงรักษาระบบตามกำหนดเวลา
ตลอดจนบริการซ่อมแซมและเปลี่ยนชิ้นส่วนฮาร์ดแวร์ที่จำเป็น
บริการของบริษัทดังกล่าวช่วยลูกค้าลดภาระค่าใช้จ่ายในการจ้างบุคลากรเพื่อการบำรุงรักษา
และเพิ่มประสิทธิภาพการใช้งานของระบบ ตลอดจน
บริษัทจะจัดการประชุมฝึกอบรมเพื่อวิเคราะห์ปัญหา และแนะนำประสิทธิภาพใหม่ ๆ
ของระบบอย่างสม่ำเสมอ

โดยขอบเขตการให้บริการของบริษัทสามารถแบ่งออกเป็น 2 แบบ คือ

-   โกลด์เซอร์วิส (Maintenance Gold) :
    ซึ่งพร้อมให้บริการให้คำปรึกษาแนะนำแก่ลูกค้าตลอด 24 ชั่วโมงทุกวัน โดยไม่มีวันหยุด

-   ซิลเวอร์เซอร์วิส (Maintenance Silver): ให้บริการในเวลาทำการ วันจันทร์ ถึงวันศุกร์
    เวลา 9.00-18.00 น.

นอกจากนี้ในการให้บริการใดๆ แก่ลูกค้า บริษัทได้เล็งเห็นถึงความสำคัญในคุณภาพของการบริการ
จึงมีการจัดตั้งทีมงานฝ่ายตรวจสอบและรับประกันคุณภาพ (Quality Assurance)
ซึ่งประกอบไปด้วยบุคลากรที่มีประสบการณ์และเชี่ยวชาญในทุกสาขาของงาน
โดยจะทำการวางกระบวนการและขั้นตอนในการทำงานภายหลังจากการรับงาน
และตรวจสอบงานที่พัฒนาขึ้นมาก่อนที่จะส่งมอบให้กับลูกค้า
เพื่อเป็นการสร้างความมั่นใจว่าผลงานที่จะส่งมอบให้แก่ลูกค้าสามารถตอบสนองวัตถุประสงค์ของลูกค้าได้อย่างถูกต้องและครบถ้วน
และเพื่อลดจำนวนข้อผิดพลาดของโปรแกรมประยุกต์ และอุปกรณ์อื่นๆ ที่อาจเกิดขึ้นจากการใช้งาน

ภายหลังการพัฒนาและวางระบบบริษัทมีการให้บริการหลังการขาย
โดยจัดให้มีผู้เชี่ยวชาญทั้งในส่วนของฮาร์ดแวร์และซอฟต์แวร์ให้บริการตอบคำถาม
และแก้ปัญหาที่ลูกค้าอาจจะมีในการใช้งานจริงช่วงระยะเวลาประมาณ 1 ปี
ภายหลังระยะเวลาดังกล่าวลูกค้าสามารถว่าจ้างบริษัทเป็นผู้ดูแลต่อได้
โดยการซื้อบริการด้านการบำรุงรักษาในรูปแบบต่างๆ ของบริษัท

ปัจจุบันบริษัทได้ทำการติดตั้งระบบบริหารจัดการบริการหลังการขาย
และบริหารความสัมพันธ์และพึงพอใจของลูกค้า (Service Desk & CRM) โดยใช้ระบบ Help
Desk and Service และ Desk Management ของซอฟต์แวร์BMC Remedy เข้ามา
เพื่อทำให้งานบริการหลังการขายเป็นไปอย่างมีคุณภาพ และประสิทธิภาพสูงสุด
เกิดความพอใจกับลูกค้าสูงสุดอีกด้วย

1.  กลยุทธ์ทางการตลาด และสภาวะการแข่งขัน

กลยุทธ์ในการดำเนินธุรกิจ

บริษัทมีเป้าหมายที่จะเป็นผู้นำระดับประเทศและภูมิภาคในกลุ่มผู้ประกอบการธุรกิจให้บริการที่ปรึกษา
และพัฒนาระบบเครือข่ายคอมพิวเตอร์และพาณิชย์อิเล็กทรอนิกส์ของไทยอย่างครบวงจร
ซึ่งเป็นตลาดที่มีการแข่งขันสูง ประกอบกับเทคโนโลยีสารสนเทศที่เปลี่ยนแปลงอย่างรวดเร็ว ดังนั้น
บริษัทจึงได้กำหนดกลยุทธ์ในการแข่งขัน
เพื่อเพิ่มขีดความสามารถในการแข่งขันและรักษาอัตราการเติบโตอย่างมั่นคงและยั่งยืน ดังนี้

1)  การสร้างความแตกต่างให้กับบริษัท เพื่อรักษาระดับอัตราส่วนกำไร

บริษัทมีการสร้างความแตกต่างจากคู่แข่งขันอย่างต่อเนื่อง หลักใหญ่ๆ
คือนวัตกรรมด้านการให้บริการและนวัตกรรมด้านการพัฒนาผลิตภัณฑ์และทรัพย์สินทางปัญญา
โดยมุ่งเน้นพัฒนาผลิตภัณฑ์และการบริการ (Products & Services)
ในส่วนที่มีความรู้ความเชี่ยวชาญ
เชื่อมโยงกับแต่ละอุตสาหกรรมตามขนาดธุรกิจที่เป็นกลุ่มลูกค้าเป้าหมาย
เพื่อสร้างความแตกต่างจากคู่แข่งขัน อาทิ กลุ่มสื่อสารโทรคมนาคม สถาบันการเงิน ภาคราชการ
รัฐวิสาหกิจ และพลังงาน เพื่อเจาะกลุ่มเป้าหมายที่เป็นตลาดเฉพาะ (Niche Market)
พร้อมจัดตั้งหน่วยงานที่จะพัฒนาไปสู่การให้บริการในระดับที่ปรึกษากลยุทธ์ด้านไอที (IT Strategy
Consulting) และหน่วยงานที่ปรึกษาทางธุรกิจที่เชี่ยวชาญและความรู้เชิงลึกในอุตสาหกรรม
(Domain Consulting) เพื่อเสริมสร้างความได้เปรียบด้านการแข่งขัน
ตลอดจนนำหน้าคู่แข่งในการพัฒนาและนำเสนอเทคโนโลยีและนวัตกรรมใหม่ๆ
สู่ตลาดและลูกค้าอยู่เสมอ โดยมีโซลูชั่นเด่นที่น่าสนใจ อาทิ ระบบบริหารจัดการคลังข้อมูล (Data
Warehouse and Business Intelligence), การสอดส่องดูแลระบบ (System
Monitoring), ระบบการชำระเงิน (Payment Solution)
ระบบช่วยบริหารจัดการระบบคอมพิวเตอร์และเครือข่ายสารสนเทศ (Business Service
Management (BSM)) และระบบรักษาความปลอดภัยของข้อมูลภายในองค์กร (Information
Security) ซึ่งได้รับความไว้วางใจจากกลุ่มลูกค้าเป็นอย่างดี
รวมทั้งโปรแกรมประยุกต์บนโทรศัพท์มือถือ (Mobile Application)
ที่ได้มีการพัฒนาออกสู่ตลาดมากขึ้น ซึ่งหากรัฐบาลอนุมัติไลเซนส์เทคโนโลยีทางด้าน 3G
จะช่วยเพิ่มโอกาสด้านการตลาดในธุรกิจดังกล่าวมากขึ้น

ด้วยจุดเด่นของบริษัทคือเน้นการให้บริการที่ดี เนื่องจากบริษัทไม่ได้ดำเนินธุรกิจแบบซื้อมาขายไป
แต่เน้นความสามารถในการให้บริการตลอด 24 ชั่วโมง เพื่อความไว้วางใจของลูกค้า
ให้ได้รับคุณค่า (Value) สูงสุดจากงบประมาณที่ลงไป
โดยบุคลากรที่มีความรู้ความเชี่ยวชาญในสินค้าที่นำเสนอ รวมถึงวิธีการทำงานที่ยืดหยุ่นและรวดเร็ว
แก้ปัญหาได้ทันการณ์ สามารถธุรกิจดำเนินได้อย่างราบรื่น ไม่มีความเสี่ยงหรือ Down Time
ด้วยประสิทธิภาพการส่งมอบโครงการที่เหนือกว่าคู่แข่ง (Deliver Project)
การปรับตัวที่รวดเร็วสอดรับกับสถานการณ์ และความรู้ความเข้าใจในด้านของเทคโนโลยี
(Technology Practice/ Knowledge) นอกเหนือจากความรู้ในด้านธุรกิจ (Business
Knowledge/Consulting) ในการให้คำปรึกษาแก่ลูกค้า (Industry Solution)
ดังสโลแกนที่ว่า Always Exceed Expectations
ซึ่งเป็นสิ่งที่พนักงานและบริษัทยึดถือปฏิบัติในการส่งมอบผลิตภัณฑ์และบริการ (Products &
Services) มากกว่าที่ลูกค้าคาดหวังเสมอ เพื่อให้เกิดความพึงพอใจสูงสุด

เห็นได้จากในช่วงปีที่ผ่านมาบริษัทได้รับการตอบรับจากกลุ่มลูกค้าเป็นอย่างดีในด้านของการพัฒาผลิตภัณฑ์และการบริการ
เนื่องจากมีความครบเครื่องทั้งในด้านของเทคโนโลยีและบุคลากร ในลักษณะ One-Stop
Services โดยนำบุคลากรที่มีอยู่เข้าไปช่วยแก้ปัญหาลูกค้าอย่างเต็มความสามารถ
ซึ่งบุคลากรบริษัทมีความโดดเด่นในด้านต่างๆ โดยเฉพาะด้านเทคนิค
และความรู้ความเชี่ยวชาญในระดับสากล เนื่องจากเป็นบริษัทไอทีสัญชาติไทยขนาดใหญ่
และผู้นำคนรุ่นใหม่ที่มีวิสัยทัศน์กว้างไกล
ซึ่งเป็นจุดแข็งและความภาคภูมิใจที่ช่วยนำพาบริษัทให้ประสบผลสำเร็จตลอดระยะเวลาที่ผ่านมา
ดังจะเห็นได้จากรางวัลต่างๆ ที่บริษัทได้รับ อาทิเช่น “Most Distinguished Achievement
Award for Asia Pacific” จาก IBM, “Desktop Deployment of The Year 2009”
จาก Microsoft, “FY09 Enterprise Strategic Win of the Year” และ “FY09 Top
Advance Technology (AT) Partner of the Year” จาก Cisco เป็นต้น

นอกจากนี้ บริษัทยังมีนโยบายเสนอบริการที่สร้างมูลค่าเพิ่ม โดยการจัดตั้งคณะกรรมการเทคโนโลยี
(Technology Committee) ซึ่งประกอบด้วยผู้บริหารและผู้เชี่ยวชาญในสาขาต่างๆ
ที่มีความรู้และประสบการณ์เกี่ยวกับเทคโนโลยีสารสนเทศ
เพื่อร่วมพิจารณาและกำหนดทิศทางในการเลือกผลิตภัณฑ์และโอกาสความเป็นไปได้ในการนำเสนอเทคโนโลยีและนวัตกรรมใหม่ๆ
และบริษัทยังมีนโยบายเรียนรู้เทคโนโลยีโดยตรงจากเจ้าของเทคโนโลยี (Technology Vendor)
รายต่างๆ อาทิ Sun Microsystems, Cisco Systems, Oracle, Hitachi Data
System, Symantec, Redhat และ IBM ซึ่งเป็นพันธมิตรที่มีความสัมพันธ์อันดีกับบริษัท
ทำให้สามารถนำเสนอเทคโนโลยีใหม่ล่าสุดให้กับลูกค้าได้อย่างรวดเร็วและล้ำหน้าคู่แข่งขัน
รวมทั้งบริการมูลค่าเพิ่มและแตกต่างจากคู่แข่งขันในตลาด
ตลอดจนขยายฐานการตลาดไปสู่ธุรกิจใหม่ๆ อาทิ กลุ่มสถาบันการเงิน
ที่ยังคงมีแนวโน้มใช้เงินลงทุนด้านเทคโนโลยีสารสนเทศจำนวนมาก
โดยบริษัทได้ร่วมมือกับบริษัทพันธมิตรที่ดำเนินธุรกิจด้านแอพพลิเคชั่น
ซึ่งมีความแข็งแกร่งด้านโซลูชั่นในธุรกิจดังกล่าว อาทิ Fermat, IBM และ AurionPro อาทิ
การบริหารจัดการความเสี่ยง (Risk Management), ความเสี่ยงด้านเครดิต (Credit Risk)
และความเสี่ยงด้านการตลาด (Market Risk) เพื่อตอบสนองความต้องการของลูกค้า

ตลอดถึงการดำเนินกลยุทธ์ให้สอดคล้องและเหมาะสมกับภาวะเศรษฐกิจในแต่ละช่วงเวลา เช่น
ภาวะเศรษฐกิจปัจจุบันที่มีแนวโน้มชะลอตัว
บริษัทก็มุ่งเน้นพัฒนาระบบเทคโนโลยีสารสนเทศและบริการบำรุงรักษาที่ช่วยลดต้นทุนให้กับลูกค้าเป็นสำคัญ
รวมทั้งยังได้นำระบบ Capability Maturity Model Integration (“CMMI”)
เข้ามาประยุกต์ใช้เพื่อเป็นแนวทางปรับปรุงระบบองค์กร
เห็นได้จากบริษัทได้ผ่านการรับรองคุณสมบัติด้านระบบดังกล่าวจากสถาบัน Software
Engineering Institute (SEI) ประเทศสหรัฐอเมริกา ในระดับ Level 3 ในปี
2551โดยตั้งเป้าหมายที่จะผ่านการรับรองในระดับ MATURITY LEVEL 5 ซึ่งเป็นระดับสูงสุด
เพื่อก้าวสู่การเป็นบริษัทไอทีชั้นนำของโลกต่อไป
ซึ่งจะช่วยเสริมสร้างระบบและมาตรฐานวิธีการทำงานให้มีประสิทธิภาพมากยิ่งขึ้น
และการคาดคะเนต้นทุนและระยะเวลาการพัฒนาโครงการได้แม่นยำมากขึ้น รวมทั้งระบบ Project
Management Office (PMO)
เพื่อให้บริษัทสามารถวางแผนการทำงานให้กับลูกค้าได้อย่างมีประสิทธิภาพ
และส่งมอบโครงการได้อย่างเป็นที่พอใจของลูกค้าสูงสุด นอกจากนี้ยังมีการนำเอาระบบ Service
Desk เข้ามาใช้ เพื่อให้มั่นใจในการบริการ โดยเฉพาะลูกค้าธุรกิจบริการด้านการบำรุงรักษา
(Maintenance Service)

2)  การคัดสรรและรักษาบุคลากรที่มีความสามารถ

บริษัทมีนโยบายที่เด่นชัดในการวางแนวทางเพื่อเสริมสร้างและพัฒนาบุคลากรในด้านต่างๆ
เพื่อให้บุคลากรเหล่านั้นทำงานกับบริษัทเป็นระยะเวลานาน
โดยได้มีการจัดสรรงบประมาณส่วนหนึ่งในแต่ละปี เพื่อพัฒนาทักษะและขีดความสามารถของบุคลากร
โดยจัดให้มีการฝึกอบรม (Training) อย่างต่อเนื่องและสม่ำเสมอ การวางแนวทางวิชาชีพ
(Career Path) และหน้าที่ความรับผิดชอบของบุคลากรแต่ละระดับอย่างชัดเจน
โดยเฉพาะในระดับหัวหน้างาน เพื่อให้กระบวนการทำงานต่างๆ เป็นไปอย่างมีประสิทธิภาพมากขึ้น
รวมทั้งการให้ผลตอบแทนในระดับที่เหมาะสมตามความสามารถและผลงานของแต่ละบุคคล
(Performance-Based Incentive)
ตลอดจนมุ่งเน้นการส่งเสริมให้มีระบบสวัสดิการที่ดีและเสริมสร้างความสัมพันธ์ที่ดีระหว่างบุคลากรภายในบริษัท
และให้ทุนการศึกษาสำหรับพนักงานที่มีความสามารถและร่วมงานกับบริษัทเป็นระยะเวลานาน
เพื่อเป็นการสร้างขวัญกำลังใจและเกิดแรงจูงใจที่ดีในการทำงาน
เห็นได้จากในปีที่ผ่านมาบริษัทมีการจัดตั้งกิจกรรมของกลุ่มชมรมต่างๆ อาทิ ชมรมเอ็มเฟ็คอาสาพัฒนา
ชมรมฟุตบอล ชมรมมิวสิคคลับ และ Green Club เป็นต้น
เพื่อเป็นการเสริมสร้างความสัมพันธ์ภายใน
ทำให้พนักงานมีความรู้สึกผูกพันกับองค์กรและเพื่อนร่วมงานมากยิ่งขึ้น

สำหรับการคัดสรรบุคลากรใหม่ บริษัทมีนโยบายที่มุ่งเน้นรับนักศึกษาที่จบใหม่ในแต่ละปี
และมีผลคะแนนการเรียนอยู่ในเกณฑ์ดีจากสถาบันการศึกษาชั้นนำต่างๆ ที่มีชื่อเสียง
โดยนำมาฝึกอบรมและเรียนรู้ เพื่อปรับให้เข้ากับมาตรฐานวิธีการทำงานและวัฒนธรรมขององค์กร
รวมถึงกลุ่มผู้มีประสบการณ์ความรู้ความชำนาญเชี่ยวชาญงานเทคโนโลยีสารสนเทศอยู่แล้ว
เข้าร่วมงานในระดับที่ปรึกษาหรือหัวหน้างาน
ทั้งนี้เพื่อเป็นการรองรับการเติบโตของบริษัทที่จะมีมากขึ้นในอนาคต
โดยบริษัทได้มีการตั้งจัดตั้งแผนกบริหารทรัพยากรบุคคล (Human Resource Department)
ขึ้นมาเป็นหน่วยงานหลัก เพื่อมุ่งเน้นเสริมสร้างการพัฒนาบุคลากร และพัฒนากระบวนการทำงานต่าง
ๆ ให้เป็นแบบแผน (Systematic Approach) มากขึ้น และลดปัญหาอัตราการเปลี่ยนงาน (TURN
OVER) ของบุคลากร รวมทั้งได้มีการจัดตั้งคณะอนุกรรมการบริหารความเสี่ยง
โดยเชิญผู้เชี่ยวชาญบุคคลภายนอกเข้าร่วมเป็นคณะกรรมการอิสระ
เพื่อร่วมวางแผนและกำหนดทิศทางการบริหารความเสี่ยงด้านต่าง ๆ โดยเฉพาะด้านบุคลากร
ในการให้ความสำคัญกับการเสริมสร้างและพัฒนาบุคลากร

3)  การเสริมสร้างและใช้ประโยชน์จากความสัมพันธ์กับผู้ผลิตและผู้แทนจำหน่ายเจ้าของเทคโนโลยี

ด้วยเหตุที่การดำเนินธุรกิจปัจจุบันมีการแข่งขันสูง
การที่จะทำให้ลูกค้าเลือกซื้อผลิตภัณฑ์หรือบริการจากบริษัทอย่างสม่ำเสมอนั้น
จำเป็นต้องทำให้เกิดข้อแตกต่างจากบริษัทอื่นในท้องตลาด
สิ่งที่บริษัทยึดถือมาตลอดและมีการปรับปรุงเพิ่มเติมอยู่เสมอก็คือด้านของผลิตภัณฑ์
ในการร่วมเป็นพันธมิตรเชิงกลยุทธ์ (Strategic Partner) กับเจ้าของเทคโนโลยี
(Technology Vendor) ในอันดับต้นๆ เพื่อให้ลูกค้าใช้ผลิตภัณฑ์ที่มีคุณภาพและประสิทธิภาพที่ดี
รวมถึงการพัฒนาบุคลากร
ทั้งในด้านเทคนิคที่สนับสนุนให้วิศวกรได้รับความรู้และผ่านการทดสอบทางเทคนิคในทุกด้าน
และทักษะการนำเสนอและส่งมอบบงานที่มีประสิทธิภาพ (Soft Skill) อาทิ การให้บริการ
(Service Mind) ที่ดี เพื่อความเข้าใจและให้บริการลูกค้าได้อย่างดีเยี่ยม

โดยบริษัทยังคงมีนโยบายจับมือเป็นพันธมิตรทางธุรกิจกับผู้ผลิต (Vendor) ต่างๆ
มากขึ้นอย่างต่อเนื่อง ซึ่งคัดสรรเฉพาะเป็นองค์กรที่มีแนวโน้มศักยภาพการดำเนินธุรกิจสูง
เพื่อเป็นการลดความเสี่ยงที่อาจเกิดขึ้นจากการพึ่งพาผู้จัดจำหน่ายหรือผู้ผลิตสินค้ารายหนึ่งรายใด
ซึ่งเป็นผลมาจากแนวโน้มของสภาวะตลาดที่เปลี่ยนแปลงไป
โดยที่ผ่านมามีนโยบายการสั่งซื้อสินค้าส่วนใหญ่จากผู้ผลิตสินค้าจากต่างประเทศ 5 ราย คือ Sun
Microsystems ระดับ Enterprise Distributor, Cisco Systems ระดับ Gold
Certified partner, IBM ระดับ Premier Business Partner, Symantec ระดับ
Platinum Partner , Oracle ระดับ Platinum OPN Partner
โดยมียอดขายเพิ่มขึ้นต่อเนื่องในแต่ละปี
ซึ่งมีความสัมพันธ์กับผู้ผลิตทั้งสองในฐานะตัวแทนการจำหน่ายและพันธมิตรทางธุรกิจ
โดยบริษัทมีความสัมพันธ์ที่ดีกับผู้ผลิตสินค้าทั้งห้าบริษัทมาตั้งแต่เริ่มก่อตั้งบริษัทและมีการต่อสัญญาทางการค้าอย่างต่อเนื่อง
ซึ่งการเสริมสร้างความสัมพันธ์ที่ดีกับกลุ่มผู้ผลิตและผู้แทนจำหน่ายในลักษณะของการเป็นพันธมิตรทางธุรกิจ
ถือเป็นนโยบายหนึ่งที่สำคัญของบริษัทที่จะช่วยเอื้อประโยชน์ต่อการประกอบธุรกิจ
และส่งผลให้บริษัทสามารถบรรลุวัตถุประสงค์การดำเนินธุรกิจที่วางเอาไว้

กล่าวได้ว่าเอ็ม เอฟ อี ซี
เป็นหนึ่งในไม่กี่บริษัทของไทยที่ให้บริการโซลูชั่นได้ครอบคลุมทุกภาคส่วนของไอที ไม่ว่าจะเป็น
Infrastructure เช่น Server, Storage, Network, Database, Middleware และ
End-to-end Security หรือ Application ต่างๆ รวมทั้ง Application ที่พัฒนาขึ้นใหม่
ทำให้มั่นใจว่าบริษัทมีทีมงานที่สามารถช่วยคิด ออกแบบ
และติดตั้งโซลูชั่นได้ตรงกับความต้องการของลูกค้า อีกทั้งยังสามารถผสมผสานโซลูชั่นต่างๆ ให้เป็น
Value Added เพื่อช่วยให้ลูกค้าตัดสินใจซื้อได้ง่ายขึ้น เช่น Sun Server
แต่สามารถเพิ่มโซลูชั่นการทำ Security Hardening และ Assessment เข้าไปในโครงการ
โดยราคาไม่เพิ่มขึ้นมากเมื่อเทียบกับสิ่งที่ลูกค้าจะได้รับ

ตลอดถึงการมีมาตรฐานดำเนินงานในระดับสากลที่เป็นที่ยอมรับ เช่น CMMI, ITIL, PMP,
OSSTMM ซึ่งบริษัทมีการให้บริการที่เรียกว่า MFEC Collaboration Services
ไม่ว่าลูกค้าจะซื้อผลิตภัณท์หรือบริการเพียงส่วนหนึ่งส่วนใด
แต่ถ้าปัญหาที่พบเกี่ยวเนื่องกับผลิตภัณท์ที่บริษัทมีผู้เชี่ยวชาญอยู่
ทางทีมงานที่ดูแลลูกค้าจะวิเคราะห์และแนะนำการแก้ปัญหาโดยเร็วที่สุดจากจุดเดียว นอกจากนี้
ยังมีการพัฒนาบริการเสริมที่ช่วยให้ลูกค้ามีการใช้งานผลิตภัณท์หรือบริการได้โดยง่าย
ให้เกิดประสิทธิภาพและประสิทธิผลสูงสุด เช่น "MFEC System Monitoring Tools", "MFEC
MRTG Performance Monitor" และ "Security Bug Alert" เป็นต้น
และเพื่อเป็นการการันตีความพึงพอใจในการบริการสูงสุดอย่างต่อเนื่อง บริษัทยังมีหน่วยงาน CRM
(Customer Relationship Management) ในการเข้าร่วมดูแลลูกค้าของบริษัท
เพื่อความมั่นใจในคุณภาพของการบริการและความพึงพอใจในทุกๆ บริการของบริษัท

สำหรับกลยุทธ์ด้านพันธมิตรของบริษัท (Business partner)
จะมุ่งเน้นให้บริการดูแลลูกค้าในระยะยาว หรือที่เรียกว่า การให้บริการ
“ลูกค้าเปรียบเสมือนหุ้นส่วน” โดยมีการคัดเลือกสินค้า เทคโนโลยี และบริการที่ดีที่สุดในด้านต่าง ๆ
เพื่อตอบสนองความต้องการของลูกค้า
บริษัทจึงมุ่งเน้นที่จะเป็นพันธมิตรกับเจ้าของเทคโนโลยีที่มีชื่อเสียงระดับโลก
และมีความชำนาญในด้านเทคโนโลยีเหล่านั้นอย่างแท้จริง
เพื่อที่จะสามารถตอบสนองความต้องการของลูกค้า
และประโยชน์สูงสุดแก่ธุรกิจของลูกค้าในระยะยาวได้อย่างดี ในการวางกลยุทธ์ร่วมกัน
เพื่อบรรลุเป้าหมายทางธุรกิจ โดยปัจจุบันความสัมพันธ์ระหว่างบริษัทกับผู้ผลิตหรือผู้จำหน่ายสินค้าต่าง
ๆ ถือว่าอยู่ในระดับที่ดีมาก

ที่ผ่านมามีการทำงานร่วมมือกันอย่างใกล้ชิด และจัดกิจกรรมร่วมกันมาโดยตลอด
โดยเฉพาะกิจกรรมด้านการตลาดร่วมกับพันธมิตรรายหลักๆ อาทิ Sun Microsystems, Cisco
Systems, IBM, Oracle, Symantec, Redhat, BMC, Microsoft และอื่นๆ
ซึ่งปัจจุบันมีไม่ต่ำกว่า 30 ราย เช่น การประชุมเชิงปฏิบัติการ (Workshop), การฝึกอบรม
(Training) และพัฒนาบุคลากร
ซึ่งจะส่งผลดีในการช่วยเสริมสร้างความเชื่อมั่นให้แก่ลูกค้าในด้านของความรู้ความสามารถของตัวบุคลากร
ในการให้บริการออกแบบ จัดหา
และติดตั้งระบบคอมพิวเตอร์และเครือข่ายสารสนเทศได้อย่างมีประสิทธิภาพ
รวมทั้งยังได้รับประโยชน์จากปัจจัยต่างๆ ที่ช่วยเกื้อหนุนต่อการประกอบธุรกิจของบริษัท อาทิ
ความช่วยเหลือทางเทคนิคในด้านต่างๆ
การสนับสนุนในการจัดอบรมและให้ความรู้เกี่ยวกับเทคโนโลยีผลิตภัณฑ์ใหม่ ๆ
ที่จะนำเสนอออกสู่ท้องตลาด
การได้รับส่วนลดพิเศษในการสั่งซื้อซึ่งจะช่วยให้บริษัทสามารถกำหนดต้นทุนสินค้าเพื่อแข่งขันกับคู่แข่งรายอื่นๆ
ได้ รวมถึงการส่งมอบของที่ทันตามกำหนดเวลา และการแนะนำกลุ่มลูกค้าต่าง ๆ ที่มีศักยภาพ
และโอกาสทางการตลาด โดยวางเป้าหมายที่จะก้าวสู่การเป็นบริษัทพันธมิตรชั้นนำอันดับหนึ่ง
(Number One Partner of Choice)

4) การขยายฐานลูกค้าแบบเจาะกลุ่มเป้าหมายและรักษาไว้ซึ่งฐานลูกค้าเดิม

บริษัทยังคงนโยบายในการขยายฐานกลุ่มลูกค้าเพิ่มมากขึ้นอย่างต่อเนื่องครอบคลุมกลุ่มอุตสาหกรรมต่างๆ
โดยมุ่งเน้นลูกค้าซึ่งเป็นผู้นำในกลุ่มอุตสาหกรรมที่มีอัตราการเติบโตของความต้องการงานบริการด้านเทคโนโลยีสารสนเทศสูง
นอกเหนือจากการรักษาฐานลูกค้าเดิม
โดยการเสริมสร้างความสัมพันธ์อันดีกับลูกค้าในลักษณะการเป็นพันธมิตรทางธุรกิจ
เพื่อสร้างความสัมพันธ์ที่ยั่งยืนและต่อเนื่อง
ทำให้ได้รับความไว้วางใจในการใช้บริการจากลูกค้าเรื่อยมาด้วยมูลค่างานที่เพิ่มขึ้น เห็นได้จากในปี
2552 บริษัทมีสัดส่วนรายได้หลักจากการขายสินค้าและบริการซึ่งเป็นฐานลูกค้าเดิมประมาณ 87%
บริษัทมีนโยบายขยายฐานลูกค้าโดยเจาะจงกลุ่มเป้าหมายเฉพาะ เช่น กลุ่มการเงินการธนาคาร
ซึ่งคาดว่าจะมีการเติบโตสูงสุดจากค่าใช้จ่ายในการปรับปรุงระบบไอทีของสถาบันการเงินตามมาสเตอร์แพลน
เฟส 2 ของธนาคารแห่งประเทศไทย เพื่อรองรับกฎระเบียบต่างๆ อาทิ
การปรับปรุงระบบฐานข้อมูล (Data Management) ขององค์กร
ในการปฏิบัติตามหลักเกณฑ์การกำกับดูแลเงินกองทุนของสถาบันการเงินตาม Basel II
ที่เริ่มบังคับใช้ตั้งแต่ปีพ.ศ. 2551 และวิธีการลงบัญชีแบบใหม่ IAS 39 นอกจากนี้
ยังมีกลุ่มลูกค้าโทรคมนาคมที่มีการลงทุนระบบไอที เพื่อรองรับการให้บริการ 3 จี
ซึ่งบริษัทมีประสบการณ์และความชำนาญเฉพาะ (Domain Expert)
โดยเฉพาะกลุ่มโทรคมนาคมภาครัฐ ซึ่งเริ่มมีเม็ดเงินลงทุนทางด้านเทคโนโลยีสารสนเทศจำนวนมาก
นอกเหนือจากกลุ่มโทรคมนาคมภาคเอกชนซึ่งเป็นลูกค้าหลักในปัจจุบัน รวมไปถึงกลุ่มรัฐวิสาหกิจ
กลุ่มพลังงาน และภาคราชการที่คาดว่ายังมีเม็ดเงินลงทุนด้านไอทีอยู่จำนวนมาก
จากมาตรการกระตุ้นเศรษฐกิจโครงการไทยเข้มแข็งของภาครัฐ
ซึ่งบริษัทจะได้รับประโยชน์จากโครงการดังกล่าว โดยจะเข้าร่วมประมูลงานที่มีความถนัด
และความสามารถในการทำกำไร

โดยในปี 2552 บริษัทได้มีการปรับโครงสร้างองค์กรและขยายทีมงานด้านต่างๆ
เพื่อครอบคลุมลูกค้ากลุ่มดังกล่าว เพื่อตอบสนองต่อนโยบายขยายฐานลูกค้าแบบเจาะกลุ่มเป้าหมาย
โดยเพิ่มทีมงานขาย และบุคลากรที่มีความรู้ความเชี่ยวชาญเฉพาะด้าน (Business
Analyst/Domain Expert) ในแต่ละกลุ่มธุรกิจลูกค้า
โดยมุ่งเน้นการพัฒนาผลิตภัณฑ์และการบริการ ในส่วนที่มีความรู้ความเชี่ยวชาญ อาทิ
ระบบบริหารจัดการคลังข้อมูล (Data Warehouse and Business Intelligence)
และระบบบริหารจัดการงานเทคโนโลยีสารสนเทศ (Business Service Management)
ระบบบริหารจัดการความปลอดภัยของข้อมูล (Security and Identity Management)
และระบบบริหารจัดการความเสี่ยงจากข้อกำหนดด้านกฎหมาย (Regulatory Compliance and
Risk Management) เป็นต้น เพื่อเจาะกลุ่มเป้าหมายที่เป็นตลาดเฉพาะ (Niche Market)
มากขึ้น โดยเพิ่มปริมาณการซื้อขายในทุกกลุ่มอุตสาหกรรม
ด้วยกลยุทธ์การขยายฐานลูกค้าด้วยการบอกเล่าแบบปากต่อปาก (Word of Mouth)
ของลูกค้าระดับ CIO และการบริการลูกค้าที่เหนือความคาดหมายเสมอ (Always Exceed
Expectations) ด้วยความสามารถในการแก้ไขปัญหาอย่างรวดเร็ว
ช่วยสร้างความแตกต่างจากคู่แข่งขันรายอื่นๆ

ลักษณะลูกค้า และกลุ่มลูกค้าเป้าหมาย 

กลุ่มลูกค้าเป้าหมายหลักของบริษัท ได้แก่
วิสาหกิจขนาดใหญ่ที่ต้องการบริการทางด้านระบบงานคอมพิวเตอร์ และเครือข่ายสารสนเทศสูง
โดยสามารถแบ่งได้เป็นกลุ่มหลัก คือ กลุ่มสื่อสารโทรคมนาคม กลุ่มสถาบันการเงิน
กลุ่มภาครัฐและการศึกษา กลุ่มอุตสาหกรรมการผลิต กลุ่มรัฐวิสากิจสาธารณูปโภค กลุ่มพลังงาน
และกลุ่มบริการทางการแพทย์ โดยมูลค่าการจำหน่ายสินค้าและบริการแก่ลูกค้าแต่ละกลุ่มในช่วง 3
ปีที่ผ่านมา และสิ้นสุดวันที่ 31 ธันวาคม 2552 เป็นดังนี้

ตารางแสดงโครงสร้างรายได้แบ่งตามกลุ่มลูกค้าของบริษัท ของงบการเงินเฉพาะบริษัทประจำปี
2550-2552

  -------------------- ---------- --------- ---------- --------- ---------- ---------
  กลุ่มลูกค้า              ปี 2550               ปี 2551               ปี 2552     

                       ล้านบาท     ร้อยละ     ล้านบาท     ร้อยละ     ล้านบาท     ร้อยละ

  กลุ่มสือสารโทรมนาคม     857.98     36.17     868.47     35.52     733.48     27.37

  กลุ่มภาครัฐ และการศึกษา  616.49     25.99     452.80     18.52     516.84     19.29

  กลุ่มสถาบันการเงิน       222.35     9.37      349.12     14.28     456.66     17.04

  กลุ่มอุตสาหกรรมการผลิต   216.16     9.11      215.52     8.81      190.64     7.11

  กลุ่มธุรกิจพลังงาน        37.88      1.60      32.03      1.31      290.94     10.86
  และสาธารณูปโภค                                                             

  กลุ่มบริการทางการแพทย์   10.38      0.44      5.69       0.23      27.77      1.03

  รวมรายได้ของบริษัท      1,961.24   82.69     1,923.63   78.67     2,216.33   82.70

  รายได้ของบริษัทย่อย      410.57     17.31     521.68     21.33     463.55     17.30

  รวม                  2,371.81   100.00    2,445.31   100.00    2,679.88   100.00
  -------------------- ---------- --------- ---------- --------- ---------- ---------

หากพิจารณาจากงบการเงินเฉพาะบริษัทในปี 2552
บริษัทยังมีสัดส่วนรายได้จากการให้บริการและขายสินค้าให้กับลูกค้าในกลุ่มสื่อสารโทรคมนาคม
สูงสุดคิดเป็นสัดส่วนร้อยละ 27.37 รองลงมาเป็นกลุ่มภาครัฐและการศึกษาร้อยละ 19.29
กลุ่มสถาบันการเงินร้อยละ 17.14 กลุ่มธุรกิจพลังงานและสาธารณูปโภคร้อยละ 10.86
กลุ่มอุตสาหกรรมการผลิตร้อยละ 8.60 และบริการทางการแพทย์ร้อยละ 1.03

ในช่วงปีที่ผ่านมากลุ่มธุรกิจสื่อสารโทรคมนาคมมีการชะลอการลงทุนด้านเทคโนโลยีสารสนเทศลงเล็กน้อย
โดยเฉพาะกลุ่มธุรกิจสื่อสารโทรคมนาคมภาคเอกชน เนื่องจากภาวะเศรษฐกิจที่ซบเซา
และความชัดเจนทางด้านนโยบายเทคโนโลยี 3G ของรัฐบาล อย่างไรก็ตาม
บริษัทได้มีนโยบายขยายขอบเขตการให้บริการไปยังกลุ่มลูกค้าอื่นเพิ่มมากขึ้น
ในส่วนธุรกิจสื่อสารโทรคมนาคมภาครัฐบาล เช่น บริษัท ทีโอที จำกัด (มหาชน) และบริษัท กสท
โทรคมนาคม จำกัด (มหาชน)
ซึ่งมีงบลงทุนทางด้านเทคโนโลยีสารสนเทศมากขึ้นจากนโยบายของรัฐบาล
เพื่อเป็นการขยายฐานเป้าหมายกลุ่มลูกค้า
จึงทำให้บริษัทมีสัดส่วนรายได้จากกลุ่มธุรกิจดังกล่าวเพิ่มมากขึ้น

บริษัทมีนโยบายขยายขอบเขตการให้บริการไปยังกลุ่มภาครัฐและการศึกษามากขึ้น
จากนโยบายโครงการไทยเข้มแข็งของรัฐบาล เพื่อเพิ่มส่วนแบ่งการตลาด
โดยการเข้าประมูลโครงการขนาดใหญ่ต่อเนื่องจากปีที่ผ่านมา โดยในปี 2552
บริษัทมีรายได้จากการรับงานภาครัฐและการศึกษา คิดเป็นสัดส่วนร้อยละ 23.32
ซึ่งกลุ่มลูกค้าของบริษัทในภาครัฐและการศึกษา อาทิเช่น กองบัญชาการทหารสูงสุด,
สำนักงานเลขธิการวุฒิสภา, บริษัท การบินไทย จำกัด (มหาชน), กระทรวงการคลัง,
สำนักงานเศรษฐกิจการคลัง, สำนักงานเทคโนโลยีสารสนเทศเพื่อการพัฒนาการศึกษา (Uninet),
กรมอาชีวศึกษา, สำนักงานส่งเสริมและพัฒนาคุณภาพชีวิตคนพิการแห่งชาติ (พก.),
กรมการปกครอง, มหาวิทยาลัยกรุงเทพ, และสำนักงานหลักประกันสุขภาพแห่งชาติ เป็นต้น

สำหรับกลุ่มสถาบันการเงิน
บริษัทได้มุ่งเน้นการขยายตลาดไปสู่ลูกค้ากลุ่มดังกล่าวมากขึ้นอย่างต่อเนื่อง
เนื่องจากเป็นตลาดที่มีศักยภาพและแนวโน้มการเติบโตที่ดีในการใช้จ่ายงบประมาณการลงทุนทางด้านเทคโนโลยีสารสนเทศ
เพื่อการปรับปรุงโครงสร้างองค์กร
และนำเทคโนโลยีสารสนเทศมาประยุกต์ใช้กับงานด้านการเงินการธนาคาร
และการยกระดับความสามารถด้านการแข่งขัน
โดยการสนับสนุนให้ลูกค้าทำธุรกรรมทางการเงินผ่านเครือข่ายสารสนเทศ
ซึ่งคาดว่าจะมีการเติบโตสูงสุดจากค่าใช้จ่ายในการปรับปรุงระบบไอทีของสถาบันการเงินตามมาสเตอร์แพลน
เฟส 2 ของธนาคารแห่งประเทศไทย เพื่อรองรับกฎระเบียบต่างๆ อาทิ
การปรับปรุงระบบฐานข้อมูล (Data Management) ขององค์กร
ในการปฏิบัติตามหลักเกณฑ์การกำกับดูแลเงินกองทุนของสถาบันการเงินตาม Basel II
ที่เริ่มบังคับใช้ตั้งแต่ปีพ.ศ. 2551 และวิธีการลงบัญชีแบบใหม่ IAS 39

โดยบริษัทยังคงมุ่งเน้นที่จะขยายการรับงานในกลุ่มนี้เพิ่มมาก
เห็นได้จากการมีส่วนแบ่งการตลาดในกลุ่มดังกล่าวเพิ่มขึ้นเรื่อยๆ ในทุกปี
และมีเป้าหมายที่จะพัฒนาความเข้าใจเกี่ยวกับเรื่องของธุรกิจการเงินมากยิ่งขึ้น
เพื่อความสามารถในการแก้ไขปัญหาธุรกิจของลูกค้า
โดยคาดว่าธุรกิจการเงินจะมีภาวะการแข่งขันโดยการใช้ไอทีเพิ่มสูงขึ้น
ซึ่งบริษัทมั่นใจว่าจะสามารถให้บริการแก่ลูกค้ากลุ่มนี้ได้อย่างดีเยี่ยม โดยในปี 2552
บริษัทได้มีการปรับโครงสร้างองค์กรและขยายทีมงานด้านต่างๆ เพื่อครอบคลุมลูกค้ากลุ่มดังกล่าว
เพื่อตอบสนองต่อนโยบายขยายฐานลูกค้าแบบเจาะกลุ่มเป้าหมาย โดยเพิ่มทีมงานขาย
และบุคลากรที่มีความรู้ความเชี่ยวชาญเฉพาะด้าน (Business Analyst/Domain Expert)
ทั้งในด้านเทคโนโลยีและองค์ความรู้ โดยในปี 2552
บริษัทมีสัดส่วนรายได้จากการรับงานจากกลุ่มลูกค้าประเภทสถาบันการเงินคิดเป็นร้อยละ 17.04
ซึ่งใกล้เคียงกับปีที่ผ่านมา ซึ่งลูกค้าในกลุ่มนี้ของบริษัท อาทิเช่น ตลาดหลักทรัพย์แห่งประเทศไทย,
ธนาคารพัฒนาวิสาหกิจขนาดกลางและขนาดย่อมแห่งประเทศไทย, ธนาคารไทยพาณิชย์,
ธนาคารกสิกรไทย, ธนาคารออมสิน, ธนาคารกรุงศรีอยุธยา , ธนาคารกรุงไทย,
ธนาคารเกียรตินาคิน, ธนาคารทหารไทย และกรุงเทพประกันภัย เป็นต้น

ส่วนกลุ่มอุตสาหกรรมการผลิต บริษัทมีนโยบายในการขยายขอบเขตการให้บริการลูกค้า
โดยมุ่งเน้นการ ขยายฐานลูกค้าแบ่งตามประเภทธุรกิจ อาทิเช่น
กลุ่มอุตสาหกรรมการผลิตขนาดใหญ่, และกลุ่มธุรกิจค้าปลีก เป็นต้น
แม้จะได้รับผลกระทบบ้างจากภาวะเศรษฐกิจที่ซบเซา และการแข่งขันสูงทางด้านราคา
อย่างไรก็ตาม ในปี 2552
บริษัทยังคงสามารถรักษาสัดส่วนรายได้จากลูกค้ากลุ่มดังกล่าวไว้ได้ในระดับคงที่ในสัดส่วนร้อยละ
7.11 และอนาคตยังคงมุ่งเน้นที่จะขยายการรับงานในกลุ่มธุรกิจนี้เพิ่มมากขึ้น
ซึ่งลูกค้าหลักของบริษัทในกลุ่มนี้ อาทิเช่น บริษัท เอสซี แอสเสท คอร์ปอเรชั่น จำกัด (มหาชน),
บริษัท ปูนซีเมนท์ไทย จำกัด (มหาชน), บริษัท เจริญโภคภัณฑ์อาหาร จำกัด (มหาชน), บริษัท
เนสท์เล่ (ประเทศไทย) จำกัด, บริษัทบุญรอดบริวเวอรี่ จำกัด, บริษัทริเวอร์ไซด์การ์เด้น มารีน่า
จำกัด และบริษัท เบทเตอร์เวย์(ประเทศไทย) จำกัด (Mistine)

ในปี 2552 บริษัทได้ขยายตลาดไปยังลูกค้า กลุ่มธุรกิจพลังงานและสาธารณูปโภคเพิ่มมากขึ้น
โดยคาดว่าจะเป็นกลุ่มลูกค้าที่มีอัตราการลงทุนด้านเทคโนโลยีสารสนเทศที่สูงอย่างต่อเนื่อง
และบริษัทมั่นใจว่าจะให้บริการลูกค้ากลุ่มนี้ได้อย่างดีเยี่ยม โดยเฉพาะการจัดหานวัตกรรมใหม่ ๆ
ที่เหมาะสมกับความต้องการของลูกค้า ลูกค้าหลักของบริษัทในกลุ่มนี้ อาทิเช่น บริษัท ปตท. จำกัด
(มหาชน), การไฟฟ้าฝ่ายผลิต, การไฟฟ้าส่วนภูมิภาค, การประปานครหลวง โดยในปี 2552
บริษัทสามารถขยายรายได้จากลูกค้ากลุ่มธุรกิจพลังงานและสาธารณูปโภค ได้ในสัดส่วนร้อยละ
10.86 ซึ่งมีสัดส่วนเพิ่มขึ้นจากปีที่ผ่านมามาก

และนอกเหนือจากกลุ่มลูกค้าหลักดังกล่าวข้างต้นแล้ว ในปี 2552
บริษัทยังคงมีการบริการลูกค้าไปยังธุรกิจอื่นๆ เพิ่มเติม ได้แก่ และกลุ่มบริการทางการแพทย์
และกลุ่มอื่นๆ โดยมีสัดส่วนรายได้จากกลุ่มดังกล่าวคิดเป็นร้อยละ 1.25
ซึ่งลูกค้าหลักของบริษัทในกลุ่มดังกล่าว อาทิเช่น โรงพยาบาลปิยเวท และโรงพยาบาลรามคำแหง
เป็นต้น

ช่องทางการจัดจำหน่าย 

บริษัทมีการรับงานโดยผ่านการติดต่อและเจรจากับลูกค้าโดยตรงเป็นส่วนใหญ่
ซึ่งเป็นกลุ่มลูกค้าที่เป็นวิสาหกิจขนาดใหญ่ โดยในปี 2552 มีสัดส่วนคิดเป็นร้อยละ 58
ของยอดการขายและให้บริการรวม ซึ่งส่วนใหญ่จะเป็นกลุ่มลูกค้าจากภาคเอกชน คิดเป็นสัดส่วนร้อย
87 ขณะที่ลูกค้าจากภาครัฐงานที่ได้รับส่วนใหญ่จะมาจากการประมูลงานเกือบทั้งหมด
คิดเป็นสัดส่วนประมาณร้อยละ 13 ซึ่งผลจากกลยุทธ์ในการสร้างความสัมพันธ์ที่ดีกับลูกค้า
และความหลากหลายในด้านของผลิตภัณฑ์และการบริการที่นำเสนอ
รวมถึงคุณภาพของการให้บริการที่ดี
จึงทำให้รายได้ของบริษัทส่วนใหญ่ยังคงมาจากฐานลูกค้าเดิมคิดเป็นสัดส่วนถึงร้อยละ 87
อันเนื่องมาจากความไว้วางใจและยอมรับในผลงานเป็นอย่างดีจากลูกค้า
โดยบริษัทได้มีการจัดตั้งและแบ่งทีมงานขายออกเป็น 6 กลุ่ม ตามลักษณะของกลุ่มลูกค้าเป้าหมาย คือ
กลุ่มสื่อสารโทรคมนาคม กลุ่มภาครัฐและการศึกษา กลุ่มรัฐวิสาหกิจและสาธารณูปโภค
กลุ่มสถาบันการเงิน กลุ่มอุตสาหกรรมการผลิต และกลุ่มบริการทางการแพทย์
โดยทำหน้าที่ดูแลและนำเสนอบริการต่างๆ ให้แก่ลูกค้า รวมทั้งเพิ่มขีดความสามารถในการให้บริการ
เพื่อตอบสนองความต้องการลูกค้า
โดยในปีที่ผ่านมาบริษัทยังคงมีนโยบายขยายฐานลูกค้าไปยังกลุ่มต่างๆ เพิ่มมากขึ้น
นอกเหนือจากกลุ่มสื่อสารโทรคมนาคมซึ่งเป็นกลุ่มลูกค้าหลักในปัจจุบัน
เพื่อเป็นการเพิ่มสัดส่วนรายได้และส่วนแบ่งด้านการตลาด
โดยบริษัทมีกลยุทธ์ด้านการตลาดที่เน้นการปรับตัวอย่างรวดเร็วให้เหมาะสมกับสภาวะการณ์ด้านเศรษฐกิจและสิ่งแวดล้อม
ซึ่งในปี 2552 บริษัทได้หันมามุ่งเน้นที่กลุ่มสถาบันทางการเงินเพิ่มมากขึ้น รวมทั้งกลุ่มพลังงาน
ภาครัฐ สถาบันการศึกษา และเอกชนขนาดใหญ่
ซึ่งมีแนวโน้มการลงทุนทางด้านเทคโนโลยีสารสนเทศจำนวนมาก

ภาวะอุตสาหกรรม และการแข่งขัน

ภาวะและแนวโน้มตลาดโดยรวม 

ตลอดปี 2552 ที่ผ่านมา สถานการณ์เศรษฐกิจไทย
นับว่าอยู่ในสภาพที่บอบช้ำจากพิษเศรษฐกิจที่เกิดขึ้นจากต่างประเทศ
ไม่ว่าจะเป็นวิกฤตแฮมเบอร์เกอร์ของสหรัฐ หรือกรณีวิกฤตดูไบเวิลด์ซึ่งเกิดจากโครงการดูไบเวิลด์
ประเทศสหรัฐอาหรับเอมิเรตส์ ประสบปัญหาฟองสบู่แตก และประเทศเวียดนาม
ประสบปัญหาลดค่าเงินด่อง จากปัญหาด้านอสังหาริมทรัพย์
รวมทั้งปัญหาด้านการเมืองภายในประเทศที่ปฎิเสธไม่ได้ว่าส่งผลกระทบต่อการพัฒนาเศรษฐกิจของประเทศอย่างหลีกเลี่ยงไม่ได้เช่นกัน
โดยสำนักงานเศรษฐกิจการคลัง[1] ได้คาดการณ์ว่าเศรษฐกิจไทยในปี 2552
มีแนวโน้มหดตัวที่ร้อยละ -2.5 ต่อปี (โดยมีช่วงคาดการณ์อยู่ที่ร้อยละ -3.0 ถึง -2.0 ต่อปี)
ลดลงจากปีก่อนที่ขยายตัวร้อยละ 2.6 ต่อปี
ทำให้ส่งผลกระทบต่อความเชื่อมั่นของภาคธุรกิจและผู้บริโภค อาทิ
อุตสาหกรรมการผลิตและภาคบริการทางการเงินที่คาดว่าจะชะลอการตัดสินใจและปรับลดงบประมาณด้านต่างๆ
ลง

ศูนย์วิจัยกสิกรไทย[2] คาดว่าในกรณีพื้นฐานตลาดไอทีปี 2552
มีแนวโน้มชะลอตัวเช่นกันตามภาวะเศรษฐกิจ โดยคาดว่าภาคเอกชนซึ่งมีสัดส่วนในตลาดกว่า
65-70% จะชะลอการลงทุนด้านไอที ไม่ว่าจะเป็นโรงงานอุตสาหกรรมที่มีสัดส่วนกว่า 28%
โดยเฉพาะอุตสาหกรรมยานยนต์
และเครื่องใช้ไฟฟ้าอิเล็กทรอนิกส์ที่มีสัญญาณการชะลอตัวอย่างชัดเจน
ขณะที่สถาบันการเงินที่มีสัดส่วนประมาณ 17% ก็อาจระมัดระวังค่าใช้จ่ายมากขึ้น
ส่วนซอฟต์แวร์สำหรับอุปกรณ์เคลื่อนที่มีโอกาสขยายตัวสูงขึ้น หากมีการเปิดให้บริการระบบ 3 จี
และตลาดไอทีจะมีมูลค่าประมาณ 163,000-169,000 ล้านบาท ขยายตัว 3-5% ชะลอตัวจากปี
2551 ที่มีมูลค่าประมาณ 158,000-161,000 ล้านบาท ขยายตัว 8-10%
และต่ำกว่าอัตราการขยายตัวเฉลี่ย 10 ปีย้อนหลังซึ่งอยู่ที่ประมาณ 15%

ในขณะเดียวกัน IDC[3] บริษัทวิจัยด้านไอทีระดับโลก มองว่า ในปี พ.ศ. 2552
มูลค่าของตลาดไอทีในประเทศไทยโดยรวมจะอยู่ที่ 6.5 พันล้านเหรียญสหรัฐฯ ปรับลดลงประมาณ
217 ล้านเหรียญสหรัฐฯ และอัตราการเติบโตจะลดลงจาก 10.2% เป็น 6.7%
ซึ่งเป็นผลมาจากสถานการณ์ด้านการเมืองในประเทศและภาวะเศรษฐกิจโลกที่ซบเซา
ทำให้ส่งผลกระทบต่อความเชื่อมั่นของภาคธุรกิจและผู้บริโภค อาทิ
อุตสาหกรรมการผลิตและภาคบริการทางการเงินที่คาดว่าจะชะลอการตัดสินใจและปรับลดงบประมาณด้านต่างๆ
ลง

ด้านนายรุ่งเรือง ลิ้มชูปฎภาณ์ ผู้อำนวยการสำนักงานส่งเสริมอุตสาหกรรมซอฟต์แวร์ประเทศไทย
หรือซิป้า[4] เสนอมุมมองว่า
ขณะนี้ภาครัฐและเอกชนที่เกี่ยวข้องกับอุตสาหกรรมเทคโนโลยีสารสนเทศและการสื่อสาร หรือไอซีที
ได้รวมกลุ่มกันเพื่อกำหนดยุทธศาสตร์การยกระดับเศรษฐกิจของประเทศด้วยไอซีที
โดยเป็นแผนระยะสั้นในช่วง 2 ปี นับตั้งแต่กลางปี 2551-2553 ผ่านแผนงานที่ชื่อว่า Thailand
IT 2.0 โดยวางยุทธวิธีในการวัดผล ประกอบด้วย การเร่งพัฒนาทรัพยากรบุคคล,
การพยายามผลักดันให้เกิดบริษัทธรรมาภิบาล, นำไอทีเพื่อยกระดับเศรษฐกิจประเทศ,
มุ่งเน้นการสร้างโครงสร้างพื้นฐานด้านข้อมูลข่าวสารทางธุรกิจผ่านเครือข่ายทุกช่องทาง,
จูงใจให้เกิดการใช้ซอฟต์แวร์ภายในประเทศเพิ่มขึ้น,
ผลักดันให้หน่วยงานรัฐออกมาตรการทางด้านภาษีเพื่อเข้ามาช่วยเหลือธุรกิจซอฟต์แวร์
และเร่งสร้างกิจกรรมทางการตลาด เพื่อสร้างความต้องการใช้ซอฟต์แวร์ให้เกิดในประเทศเพิ่มขึ้น

The Economist Intelligence Unit (EIU)[5]
ได้ทำรายงานศึกษาข้อมูลเชิงลึกเกี่ยวกับองค์ประกอบสำคัญในการแข่งขันอุตสาหกรรมไอที
และวิเคราะห์เกณฑ์สำคัญใน 66 ประเทศทั่วโลก
เพื่อประเมินและเปรียบเทียบสภาพแวดล้อมของอุตสาหกรรมไอที
ปรากฎว่าประเทศไทยมีความสามารถในการแข่งขันเป็นอันดับที่ 42 ตกจากที่ 41
เมื่อปีที่แล้วสาเหตุจากขาดการวิจัยและพัฒนาคือปัจจัยสำคัญที่ทำให้อันดับของไทยในปีนี้ตกลงเล็กน้อยจากปีก่อนหน้า
ขณะที่อันดับด้านนโยบายลงทุนต่างประเทศ และการเป็นเจ้าของพีซีลดลง อยู่ในอันดับที่ 9
ของเอเชียแปซิฟิก แพ้มาเลเซียที่อยู่อันดับที่ 8 ถึงอย่างไรก็ได้อันดับดีกว่าจีน และอินเดีย
ยักษ์ใหญ่ด้านอุตสาหกรรมไอทีโลกที่กำลังร้อนแรง
หากมองลึกลงไปในกลุ่มอาเซียนถือว่าเป็นรองสิงคโปร์หลายช่วงตัวที่อยู่อันดับที่ 4

สภาวะการแข่งขัน (คู่แข่ง)

ธุรกิจซอฟต์แวร์ไทยช่วงปี 2552 ที่ผ่านมาถือว่าประสบปัญหาหนัก
เนื่องจากสภาวะทางการเมืองที่ไม่มั่นคงและเศรษฐกิจที่ตกต่ำทั่วโลก
ทำให้หลายบริษัทชะลอการลงทุนด้านไอที และเลือกลงทุนเฉพาะด้านที่จำเป็นก่อนเท่านั้น
จึงส่งผลให้ตลาดซอฟต์แวร์เล็กลง
อีกทั้งหลังเหตุการณ์การปิดท่าอากาศยานและการยุบพรรคสะท้อนให้เห็นว่าสถานการณ์ทางการเมืองยังมีความไม่แน่นอนสูง
โดยเฉพาะเสถียรภาพของรัฐบาล ทำให้แผนการลงทุนด้านไอทีของภาครัฐและโครงการ Mega
Projects มีความเสี่ยงที่อาจไม่เกิดขึ้นตามแผนการที่วางไว้
แม้ตลาดไอทีอาจมีปัจจัยสนับสนุนจากการลงทุนในอุตสาหกรรมโทรคมนาคมที่คาดว่าจะมีการลงทุน
เพื่อเปิดให้บริการโทรศัพท์เคลื่อนที่ระบบ 3G และอินเทอร์เน็ตระบบ WiMAX
ตลอดจนแนวโน้มราคาน้ำมันที่ลดลงก็ช่วยลดแรงกดดันด้านค่าครองชีพของผู้บริโภคและต้นทุนการดำเนินงานของภาคธุรกิจ
แต่ท่ามกลางภาวะที่เศรษฐกิจต้องเผชิญปัญหารุมเร้าทั้งจากภายในและภายนอกประเทศ
ก็อาจช่วยกระตุ้นกำลังซื้อของผู้บริโภคและภาคธุรกิจได้ไม่มากนัก

และจากสาเหตุนี้จึงส่งผลให้ผู้ประกอบการด้านซอฟต์แวร์ต้องทำการแข่งขันกันมากขึ้น
เพื่อความอยู่รอดของธุรกิจ และยังต้องปรับกลยุทธ์ใหม่ๆ เพื่อรองรับความต้องการของลูกค้า
แต่แม้สภาพเศรษฐกิจตกต่ำ การเมือง และ

ภาครัฐจะเป็นปัจจัยที่ถ่วงการเจริญเติบโตของธุรกิจซอฟต์แวร์
แต่ทิศทางการพัฒนาที่เติบโตมาอย่างยาวนานได้กลายเป็นเกราะป้องกัน
ทำให้ซอฟต์แวร์ไทยสามารถฝ่าวิกฤตในรอบปี 2552 ไปได้อย่างไม่ลำบากนัก

สำหรับเรื่องของการขาดแคลนบุคลากรที่เข้ามารองรับทั้งในเชิงปริมาณและคุณภาพ
อาจมีสาเหตุมาจากบริษัทต่างชาติที่มีเงินทุนมากกว่า
ให้ผลตอบแทนแก่บุคลากรได้มากกว่าบริษัทของไทยเอง ส่งผลให้เกิดการแย่งชิงบุคลากรที่มีคุณภาพ
รวมถึงการยอมรับซอฟต์แวร์ไทยในระดับโลกยังมีไม่มากนัก นายจำรัส สว่างสมุทร
นายกสมาคมอุตสาหกรรมเทคโนโลยีสารสนเทศ (เอทีซีไอ) กล่าวในเรื่องนี้ว่า
ปัจจุบันกลุ่มซอฟต์แวร์องค์กรขนาดใหญ่ยังขาดแคลนบุคลากรซอฟต์แวร์ระดับสูงเป็นจำนวนมาก
ขณะที่จำนวนบริษัทผู้พัฒนาซอฟต์แวร์มีมากขึ้น โดยขณะนี้มีบริษัทจดทะเบียนกับกรมธุรกิจการค้า 1,700
ราย แต่มีตัวตนจริงที่หาได้ 1,400 ราย เติบโตจาก 2-3 ปีก่อนที่มีอยู่ประมาณ 700 บริษัท
และมีบุคลากร 34,000 คน ฉะนั้น การสร้างตลาดจึงเป็นสิ่งจำเป็น

ทั้งนี้ปัญหาอุตสาหกรรมซอฟต์แวร์ในประเทศไทย
เป็นปัญหามาจากทั้งบริษัทต่างชาติที่เริ่มทยอยเข้ามาเนื่องจากตอนนี้ตลาดซอฟต์แวร์ในแถบอาเซียนเริ่มเปิด
ทั้งภาวะเศรษฐกิจตกต่ำทั่วโลกของปีที่ผ่านมาและการเมืองที่ไม่มีเสถียรภาพมากพอ
ทำให้ผู้ประกอบการไม่กล้าที่จะลงทุนมากนัก เนื่องจากเกรงผลกระทบจากสาเหตุดังกล่าว
ปัญหาเหล่านี้จึงส่งผลกระทบต่อบริษัทซอฟต์แวร์ของไทย

อย่างไรก็ดี ถึงแม้จะมีการใช้ไอทีต่ำ เนื่องจากผู้ประกอบการชะลอการลงทุน
แต่ก็มีช่องที่จะทำให้ตลาดไอทีเติบโตได้ โดยผู้เชี่ยวชาญวงการซอฟต์แวร์ระบุว่า
แม้ว่าสถานการณ์การเมืองและเศรษฐกิจในประเทศไทย
จะมีปัญหาส่งผลให้หลายภาคอุตสาหกรรมตกต่ำลง แต่อุตสาหกรรมไอทียังคงเติบโตได้
เพราะเมื่อพิจารณาการใช้ไอทีในประเทศไทยมีเพียง 11% ซึ่งถือว่าอยู่ในอัตราที่ต่ำอยู่
ยังมีการลงทุนใช้งานได้อีกมาก อีกทั้งการนำไอทีมาใช้ได้กลายเป็นปัจจัยจำเป็น
เพื่อช่วยสร้างประสิทธิภาพในการทำงานให้มากขึ้น ลดค่าใช้จ่ายขององค์กร
ให้สามารถแข่งขันในตลาดธุรกิจ เท่ากับว่าไอทียังมีโอกาสเติบโตได้
เพียงแต่ว่าอาจจะไม่เติบโตหวือหวาเท่ากับปีที่ผ่านๆ มาเท่านั้น เหมือนกับเกาหลีใต้
ที่มีอัตราการใช้ไอทีเกิน 100% ไปแล้ว แสดงว่าไทยยังมีโอกาสเติบโตได้อีกมาก และอีกหลายปี
แต่จะเร็วหรือช้า ก็ต้องขึ้นกับภาครัฐมีส่วนสนับสนุนด้วย

ขณะที่บริษัท เอ็ม เอฟ อี ซีฯ เองก็มีการปรับกลยุทธ์ให้เข้ากับสภาวะเศรษฐกิจ
และเตรียมพร้อมที่จะเติบโตในปี 2553 ที่คาดว่าตลาดไอทีจะเติบโตอย่างน้อย 10- 20%
และยังคงรักษาจุดเด่นของเอ็ม เอฟ อี ซีฯ ไว้
นั่นคือด้านการให้บริการและทีมงานที่มีความเชี่ยวชาญและประสบการณ์สูงในการให้บริการ
ทั้งในส่วนธุรกิจให้บริการคำปรึกษาและพัฒนางาน และธุรกิจพัฒนาและวางระบบ
จึงทำให้สามารถให้การบริการแก่ลูกค้าได้อย่างครบวงจร
และสามารถสร้างมูลค่าเพิ่มให้กับบริการของบริษัทได้อย่างต่อเนื่อง
รวมทั้งแข่งขันกับผู้ประกอบการรายอื่นได้เป็นอย่างดี

การจัดหาผลิตภัณฑ์และบริการ

ธุรกิจบริการให้คำปรึกษา พัฒนา
และวางระบบคอมพิวเตอร์และเครือข่ายงานเทคโนโลยีสารสนเทศเป็นธุรกิจที่ต้องอาศัยประสบการณ์และความชำนาญเกี่ยวกับอุปกรณ์ฮาร์ดแวร์และการพัฒนาซอฟต์แวร์หรือโปรแกรมซึ่งจะสามารถเชื่อมและประสานงานอุปกรณ์ต่างๆ
ให้ทำงานร่วมกัน ความสามารถเชิงวิเคราะห์
ตลอดจนความเข้าใจในลักษณะการประกอบธุรกิจของลูกค้า
ซึ่งปัจจัยสำคัญที่กำหนดความสามารถในการให้บริการของบริษัทคือบุคลากร ดังนั้น
เพื่อให้สามารถจัดการทรัพยากรบุคคลที่มีอยู่ได้อย่างมีประสิทธิภาพ
บริษัทได้มีการจัดทำตารางแสดงความชำนาญส่วนบุคคล (Skill Table)
ซึ่งเป็นเครื่องมือสำคัญที่ช่วยให้ผู้บริหารสามารถพิจารณาจัดสรรบุคคลซึ่งมีความเชี่ยวชาญในแต่ละสาขาและในระดับความสามารถที่แตกต่างกัน
เพื่อรับผิดชอบงานในแต่ละงานได้ตรงตามลักษณะและความต้องการของงานนั้นๆ

ในด้านผลิตภัณฑ์หรือสินค้าสำหรับให้บริการ
การคัดเลือกและจัดหาผลิตภัณฑ์หรือสินค้าที่มีคุณภาพจากแหล่งที่เหมาะสมนั้น
บริษัทจะสั่งซื้อสินค้าส่วนใหญ่จากผู้ผลิตที่บริษัทได้รับการแต่งตั้งเป็นตัวแทนจำหน่ายซึ่งบริษัทมีความรู้ความเชี่ยวชาญในตัวอุปกรณ์และมีความมั่นใจในคุณภาพ
สำหรับสินค้าที่บริษัทยังไม่ได้รับการแต่งตั้งเป็นตัวแทนจำหน่ายบริษัทจะสั่งซื้อจากผู้จัดจำหน่ายที่อยู่ในรายชื่อผู้จัดจำหน่ายสินค้าที่ผ่านการพิจารณาจากบริษัทในเรื่องของคุณภาพและบริการจนเป็นที่ยอมรับในเบื้องต้น
(Approved Venders List) แล้วเท่านั้น

รายชื่อผู้ผลิตสินค้าหรือผู้ให้บริการที่เป็นคู้ค้าหลัก 10 อันดับแรกของบริษัทในปี 2552

  -----------------------------------------------------------------------
  ผู้ผลิต                            ประเภทผลิตภัณฑ์หรือบริการ
  ------------------------------- ---------------------------------------
  1. Cisco Systems International  อุปกรณ์ระบบ Network (เครือข่าย)
  BV                              

  2. Sun Microsystems Pte Ltd.    ผลิตและจำหน่ายอุปกรณ์ระบบ Server (แม่ข่าย)

  3. The Value System Co.,Ltd.    ตัวแทนจำหน่ายอุปกรณ์ลูกข่าย, แม่ข่าย, ซอฟต์แวร์,
                                  PC, Notebook

  4. Sun Microsystems (Thailand)  ให้บริการบำรุงรักษาระบบ Server (แม่ข่าย)
  Ltd.                            

  5. SIS Distribution (Thailand)  ผู้แทนจำหน่ายคอมพิวเตอร์และอุปกรณ์
  Co.,Ltd.                        

  6. Transition Systems and       ตัวแทนจำหน่าย Software ระบบ Security
  Networks (Thailand) Company     
  Limited.                        

  7. IBM Singapore Pte Ltd.       จำหน่ายซอฟต์แวร์

  8. M-Solutions Technology       ตัวแทนจำหน่าย Hardware & Software ระบบ
  (Thailand) Co.,Ltd.             Security

  9. Datacraft (Thailand) Ltd     พัฒนา และวางระบบ IT Solution

  10. Dataone Asia (Thailand)     ตัวแทนจำหน่าย Software
  Ltd.                            
  -----------------------------------------------------------------------

ในปี 2550 - 2552 บริษัทไม่ได้พึ่งพิงผู้ผลิตสินค้าหรือผู้ให้บริการรายใด
เนื่องจากไม่มียอดจัดซื้อสินค้าหรือบริการจากผู้ผลิตสินค้าหรือผู้ให้บริการรายใดมากกว่าร้อยละ 27
ของยอดจัดซื้อรวม โดยบริษัทมียอดจัดซื้อสินค้าจากผู้ผลิตสินค้าหรือผู้ให้บริการที่เป็นคู้ค้าหลัก 10
อันดับแรกของบริษัทในปี 2551 และปี 2552 คิดเป็นสัดส่วนประมาณร้อยละ 81.31 และ 66.93
ของยอดจัดซื้อรวมตามลำดับ

ความสัมพันธ์ระหว่างบริษัทกับผู้ผลิตหรือผู้จำหน่ายสินค้าในปัจจุบันอยู่ในระดับที่ดีมาก
เนื่องจากเป็นที่ทราบดีว่าการรักษาความสัมพันธ์ที่ดีกับผู้ผลิตหรือผู้จำหน่ายสินค้าจะเป็นปัจจัยสำคัญอันหนึ่งที่เอื้อประโยชน์ในการประกอบธุรกิจ
ไม่ว่าจะเป็นการให้ความช่วยเหลือทางเทคนิค การให้ส่วนลดพิเศษในการสั่งซื้อ
การส่งมอบของทันตามกำหนดเวลา การช่วยเก็บรักษาสินค้าคงคลังที่ยังไม่ใช้งาน
การป้องกันภาวะขาดแคลนสินค้า เป็นต้น

บริษัทเป็นตัวแทนจำหน่ายอุปกรณ์ฮาร์ดแวร์ อุปกรณ์ซอฟต์แวร์ และอุปกรณ์เครือข่าย
ภายใต้สัญญาแต่งตั้งตัวแทนจำหน่าย ซึ่งโดยทั่วไปจะมีอายุประมาณ 1 – 2 ปี
อันเป็นลักษณะโดยปกติของสัญญาแต่งตั้งตัวแทนจำหน่ายในธุรกิจเทคโนโลยีสารสนเทศ

บริษัทเป็นผู้แทนจำหน่ายผลิตภัณฑ์ของ Sun Microsystems ในระดับ Enterprise
Distributor (ปัจจุบันควบรวมกิจการกับบริษัท Oracle) ซึ่งถือเป็นตัวแทนจำหน่ายระดับสูงสุด
โดยได้รับสิทธิ์ในการจัดจำหน่ายสินค้าของ Sun Microsystems
ให้แก่ลูกค้าองค์กรขนาดใหญ่ได้อย่างเสรี โดยตัวแทนจำหน่ายของ Sun Microsystems
สามารถแบ่งออกเป็น 4 ระดับ ตามความสำคัญ คือ Enterprise Distributor, System
Integrator, Channel Development Provider และ Authorized Reseller
ในปัจจุบันมีผู้ประกอบการในประเทศเพียง 4 รายเท่านั้น
ที่ได้รับการแต่งตั้งเป็นตัวแทนจำหน่ายระดับ Enterprise Distributor

นอกจากนั้น บริษัทได้พัฒนาก้าวสู่การเป็นตัวแทนจำหน่ายระดับ Gold Certified Partner
ซึ่งเป็นระดับคู่ค้าที่สูงที่สุดของ Cisco ในปี 2549 และยังคงผลงานในการรักษาสถานภาพ
(Re-Certified) การเป็นตัวแทนจำหน่ายระดับ Gold Certified Partner ในปี 2552
ซึ่งช่วยให้บริษัทมีโอกาสในการขยายตลาดมากขึ้น และก้าวสู่ความเป็นผู้นำของตลาดผู้ให้บริการ
โดยตัวแทนจำหน่ายในแต่ละระดับจะได้รับสิทธิประโยชน์พิเศษทางการค้าที่แตกต่างและลดหลั่นกันไป
เช่น ส่วนลดราคาสินค้า และสิทธิในการขอรับเงินช่วยเหลือด้านการตลาด (Joint Marketing
Fund) ฯลฯ
ซึ่งการที่บริษัทได้รับการแต่งตั้งให้เป็นตัวแทนจำหน่ายในระดับดังกล่าวนี้จะมีส่วนช่วยเสริมสร้างภาพลักษณ์ให้กับบริษัท
รวมถึงการเพิ่มโอกาสและศักยภาพการแข่งขันทางด้านธุรกิจให้มีมากขึ้น ในปัจจุบันบริษัท เอ็ม เอฟ
อี ซี จำกัด (มหาชน) มีวิศวกรที่ผ่านการอบรมและได้รับการรับประกาศนียบัตรขั้นสูง CCIE
(Cisco Certified Inter Network Expert) ขั้นกลาง CCNP และ CCDP และขั้นต้น CCNA
และ CCDA เป็นจำนวนมากและเกินกว่าจำนวนที่ทาง Cisco กำหนดไว้

นอกจากนี้แล้ว บริษัทยังเป็นผู้แทนจำหน่ายผลิตภัณฑ์ IBM Software ในกลุ่ม
ซึ่งเป็นเทคโนโลยีที่ใช้ในการบูรณาการข้อมูลโดยเฉพาะ (Information Management
Software) ได้แก่ Information Integration, Product WebSphere, IBM Data
Warehousing, Master Data Management และจัดเก็บข้อมูลสำหรับระบบคลังข้อมูล (Data
Warehouse)

มูลค่าและสัดส่วนการซื้อผลิตภัณฑ์หรือสินค้าจากแหล่งที่มาในประเทศและต่างประเทศของบริษัทในระยะ
2 ปีที่ผ่านมา และสำหรับปี 2552 เป็นดังนี้

+---------------------------+------+------+------+------+------+------+
| 3.  แหล่งที่มา               | ปี    |      | ปี    |      | ปี    |      |
|                           | 2550 |      | 2551 |      | 2552 |      |
+---------------------------+------+------+------+------+------+------+
|                           | ล้า   | ร    | ล้า   | ร    | ล้า   | ร    |
|                           | นบาท | ้อยละ | นบาท | ้อยละ | นบาท | ้อยละ |
+---------------------------+------+------+------+------+------+------+
| 4.  ในประเทศ              | 44   | 4    | 34   | 3    | 78   | 5    |
|                           | 4.08 | 1.43 | 4.80 | 9.22 | 0.44 | 3.65 |
+---------------------------+------+------+------+------+------+------+
| ต่างประเทศ                 | 62   | 5    | 53   | 6    | 67   | 4    |
|                           | 7.86 | 8.57 | 4.34 | 0.78 | 4.26 | 6.35 |
+---------------------------+------+------+------+------+------+------+

ทั้งนี้ความสัมพันธ์ระหว่างบริษัทกับผู้ผลิตหรือผู้จำหน่ายสินค้าในปัจจุบันอยู่ในระดับที่ดีมาก
เนื่องจากเป็นที่ทราบดีว่าการรักษาความสัมพันธ์ที่ดีกับผู้ผลิตหรือผู้จำหน่ายสินค้าจะเป็นปัจจัยสำคัญอันหนึ่งที่เอื้อประโยชน์ในการประกอบธุรกิจ
ไม่ว่าจะเป็นการให้ความช่วยเหลือทางเทคนิค การให้ส่วนลดพิเศษในการสั่งซื้อ
การส่งมอบของทันตามกำหนดเวลา การช่วยเก็บรักษาสินค้าคงคลังที่ยังไม่ใช้งาน
การป้องกันภาวะขาดแคลนสินค้า เป็นต้น

1.  งานที่ยังไม่ได้ส่งมอบ

  ------------------------------------------------ ------------------------------------------------------- -------------------- ------------- ------------------ -----------
  ชื่อลูกค้า                                           ลักษณะโครงการ                                            ระยะเวลาของโครงการ   มูลค่าโครงการ   ณ 31 ธ.ค. 52       
                                                                                                                                (ล้านบาท)                         

                                                                                                                                              สัดส่วนงานที่แล้วเสร็จ   มูลค่าคงค้าง
                                                                                                                                              (ร้อยละ)            (ล้านบาท)

  บริษัท ปตท. ไอซีที จำกัด                              งานขายพร้อมติดตั้งโครงการ Energy Complex, งานบริการบำรุงรักษา  ก.ย.2551 – มี.ค. 2558 460           44%                259
                                                   และงานให้บริการงานบริหารจัดการระบบสื่อสาร                                                                           

  บริษัท แอดวานซ์ อินโฟร์ เซอร์วิส จำกัด(มหาชน)            งานขาย Hardware Sun, Cisco, งานบริการบำรุงรักษา            ม.ค. 2551 - ธ.ค.     418           61%                164
                                                   และงานเขียนโปรแกรม                                       2556                                                  

  ธนาคารพัฒนาวิสาหกิจขนาดกลางและขนาดย่อมแห่งประเทศไทย   งานขายระบบงานประยุกต์ "Core Banking System"               ก.ย. 2551 - พ.ค.2554 307           30%                214

  บริษัท ทีโอที จำกัด(มหาชน)                            งานขาย Hardware Ciscoงานจ้างปรับปรุงประสิทธิภาพระบบบริการ TOT ส.ค. 2551 - ธ.ค.     151           27%                110
                                                   Postpaid, ระบบ TOT IP Phone                             2553                                                  

  สำนักงานบริหารเทคโนโลยีสารสนเทศเพื่อการบริหารการศึกษา   งานขาย Hardware Cisco และงานบำรุงรักษา                    ก.ค.2551 – ธ.ค. 2553 120           65%                42

  ธนาคารออมสิน                                      งานขายพร้อมติดตั้งระบบ Internet/Extranet Security Zone,     ม.ค. 2551 - ธ.ค.     114           28%                82
                                                   ระบบ Data Center Network, ระบบ Access Node,             2554                                                  
                                                   งานบริการบำรุงรักษา                                                                                              

  บริษัท โทเทิ่ล แอ็คเซ็ส คอมมูนิเคชั่น จำกัด (มหาชน)         งานขาย Hardware Sun, Cisco, งานบริการบำรุงรักษา            ม.ค. 2551 - ธ.ค.     95            52%                46
                                                   และงานบริการพัฒนาโปรแกรม                                  2554                                                  

  บริษัท กรุงไทย คอมพิวเตอร์ เซอร์วิสเซส จำกัด             งานพัฒนาระบบ SLL-MDM                                     มิ.ย.2552 – ธ.ค.2553  52            32%                35

  ชื่อลูกค้า                                           ลักษณะโครงการ                                            ระยะเวลาของโครงการ   มูลค่าโครงการ   ณ 31 ธ.ค. 52       
                                                                                                                                (ล้านบาท)                         

                                                                                                                                              สัดส่วนงานที่แล้วเสร็จ   มูลค่าคงค้าง
                                                                                                                                              (ร้อยละ)            (ล้านบาท)

  บริษัท บัตรกรุงไทย จำกัด                              งานขายพร้อมติดตั้งระบบ Web Enquiry และงานบริการบำรุงรักษา      ก.ย.2551 – ธ.ค.2553  27            4%                 26

  สำนักงานเลขาธิการวุฒิสภา                             งานขายพร้อมติดตั้งครุภัณฑ์โครงการเพิ่มประสิทธิภาพการบริหารราชการ,   ก.ย. 2551 - ธ.ค.     48            50%                24
                                                   โครงการห้องสมุดเสมือนจริง                                   2553                                                  

  โครงการที่มีมูลค่า 1-20 ล้านบาท จำนวน 37 โครงการ                                                               ม.ค. 2552 - ธ.ค.     1,341         72%                381
                                                                                                           2557                                                  

  โครงการที่มีมูลค่าต่ำกว่า 1 ล้านบาท จำนวน 122 โครงการ                                                            ม.ค. 2552 - ธ.ค.2557 340           89%                36

                                                                                                                                              รวม                1,420
  ------------------------------------------------ ------------------------------------------------------- -------------------- ------------- ------------------ -----------

ณ วันที่ 31 ธันวาคม 2552 บริษัทมีมูลค่างานที่ยังไม่ได้ส่งมอบทั้งสิ้น 1,420 ล้านบาท
คิดเป็นจำนวน 169 โครงการ
โดยเป็นงานในส่วนของธุรกิจให้คำปรึกษาและพัฒนางานด้านเทคโนโลยีสารสนเทศ
ธุรกิจพัฒนาและวางระบบและธุรกิจบริการบำรุงรักษา จำนวนโครงการที่มีมูลค่าต่ำกว่า 1
ล้านบาทมีจำนวน 122 โครงการ

4.5 ผลกระทบต่อสิ่งแวดล้อม

-ไม่มี-

[1] กลุ่มการประชาสัมพันธ์
สำนักงานปลัดกระทรวงการคลัง.รายงานประมาณการเศรษฐกิจไทยปี2552[online]Available:
http://www.thaipr.net/nc/readnews.aspx?[2552,25 มิถุนายน]

[2] กรุงเทพธุรกิจ.แนวโน้มตลาดไอทีปี2552.[online]Available:http://www.adslthailand.com/board/showthread.php?14968-แนวโน้มตลาดไอทีปี-2552-ปัจจัยเสี่ยงรุมเร้าต่อเนื่อง[2553,4
มกราคม]

[3] ผู้จัดการออนไลน์.ไอดีซีคาดการณ์ตลาดไอทีปี52[online]Available:
http://www.arip.co.th/news.php?id=408217[2551,11ธันวาคม]

[4] บิซิเนสไทย.ไอทีไทยรั้งอันดับ 42 ปัจจัยขาด R&D [online]Available:
http://www.arip.co.th/businessnews.php?id=414740[2551,10 ตุลาคม]

[5] เอกรัตน์ สาธุธรรม.กรุงเทพธุรกิจ.อีไอยูเผยขีดแข่งขันไอทีไทยร่วงสู่อันดับ49โลก
[online]Available: http://www.bangkokbiznews.com/home [2552, 9 ตุลาคม]